Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне құрылыс саласын жетілдіру және тұрғын үй құрылысына үлестік қатысу мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 1999 жылғы 1 шілдедегі Қазақстан Республикасының Азаматтық кодексіне (Ерекше бөлім):

630-бапта:

5-тармақ мынадай редакцияда жазылсын:

«5. Тапсырыс беруші анықтаған жасырын кемшiлiктер туралы мердiгерге хабарлау үшiн шектi мерзiм – бiр жылды, ал үйлер мен ғимараттарға байланысты жұмыстарға қатысты, сондай-ақ жұмыс түрiне қарамастан мердiгердiң қасақана жасырған кемшiлiктерiне
қатысты – жұмысты қабылдаған күннен бастап үш жылды құрайды, ұзақ мерзімді пайдалану және күтіп-ұстау жөніндегі міндеттемелері бар автожол инфрақұрылымы объектілері үшін 20 жылға дейін ұзақ мерзімдер (кепілдік мерзімдер) белгіленуі мүмкін.

Заңнамалық актілерде немесе шартта ұзақ мерзімдер (кепілдік мерзімдер) белгіленуі мүмкін.

Егер тапсырыс беруші жұмысты шартқа сәйкес бөліп-бөліп қабылдаса, осы тармақта белгіленген мерзім жұмыс нәтижелерін толық қабылдаған күннен басталады.»;

647-бапта:

мынадай мазмұндағы екінші бөлікпен толықтырылсын:

«Автожол инфрақұрылымы объектілерінің ұзақ мерзімді пайдалану және күтіп-ұстау жөніндегі міндеттемелері бар тұрмыстық мердігерлік шартында тапсырыс берушінің (инвестордың) тәуекелдерін сақтандыру көзделуі мүмкін. Бұл жағдайда сақтандыру бойынша шығыстар құрылыс мердігерінің толық аяқталып орындалған жұмыстары үшін сыйақыны айқындау кезінде ескерілетін құрылыс және реконструкциялау жөніндегі шығындарға қосылады.»;

648-бапта:

2-тармақтың бірінші бөлігі мынадай редакцияда жазылсын:

«2. Тұрмыстық мердiгерлiк шарт бойынша орындалған жұмыстың кемшіліктерін тегін жою туралы талап, егер заңнамалық актілерде белгіленген тәртiпте өзге мерзiм (қызмет мерзiмi) көзделмесе, ол кемшiлiктер тапсырыс берушінің өзiнiң және басқа да адамдардың өмiрiне немесе денсаулығына қауiптi болған жағдайда және осы Кодекстің 630-бабына сәйкес ұзақ мерзімді пайдалану және күтіп-ұстау жөніндегі міндеттемелері бар автожол инфрақұрылымы объектілері үшін тапсырыс берушінің немесе оның құқық мирасқоры жұмысты қабылдаған кезден бастап үш жыл iшiнде қойылуы мүмкiн және мұндай талап бұл кемшiлiктердiң қай уақытта анықталғанына қарамастан, оның iшiнде кепiлдiк мерзiмi аяқталғаннан кейiн анықталған кезде де қойылуы мүмкiн.»;

651-бапта:

4-тармақ мынадай редакцияда жазылсын:

«4. Аяқталмаған құрылысты тапсырыс берушіге тапсырғанға дейiн және жұмыстарға төлем жасалғанға дейiн мердігер (үлестік тұрғын үй құрылысының объектілерін және ұзақ мерзімді пайдалану және күтіп-ұстау жөніндегі міндеттемелері бар автожол инфрақұрылымы объектілерін қоспағанда) оның меншік иесi болып табылады.».

2. 2003 жылғы 20 маусымдағы Қазақстан Республикасының Жер кодексіне:

48-баптың 1-тармағы 21) тармақшадағы «үшін берілетін жағдайларды қоспағанда, мемлекеттік меншіктегі және жер пайдалануға берілмеген жер учаскелерін немесе жер учаскелерін жалға алу құқығын беру сауда-саттықта (аукциондарда) жүзеге асырылады.» деген сөздер «үшін;» деген сөзбен ауыстырылып, мынадай мазмұндағы 22) тармақшамен толықтырылсын:

«22) жеке және заңды тұлғалардың автожол учаскелеріне іргелес жол бойындағы сервис объектілерін автожолдар бойынша атқарушы орган белгілеген тәртіппен салу үшін берілетін жағдайларды қоспағанда, мемлекеттік меншіктегі және жер пайдалануға берілмеген жер учаскелерін немесе жер учаскелерін жалға алу құқығын беру сауда-саттықта (аукциондарда) жүзеге асырылады.»;

130-бап мынадай редакцияда жазылсын:

«130-бап. Орман қорының жерін жердің басқа санаттарына

 ауыстырудағы шектеулер

Мемлекеттік орман қорының жерін орман шаруашылығын жүргізумен байланысты емес мақсаттар үшін, халықаралық және республикалық маңызы бар автомобиль жолдарын салу (реконструкциялау) кезінде мемлекет мұқтажы үшін басқа санаттардағы жерге ауыстыруды облыстың, республикалық маңызы бар қаланың, астананың жергілікті атқарушы органы (бұдан әрі – жергілікті атқарушы орган) жүзеге асырады.».

3. 2003 жылғы 8 шілдедегі Қазақстан Республикасының Орман кодексіне:

1) 51-бапта:

1-1-тармақтың 4) тармақшасы мынадай редакцияда жазылсын:

«4) халықаралық және республикалық маңызы бар теміржолдарды, электр беру желілерін, байланыс желілерін және магистральдық құбыржолдарды салуға;»;

мынадай мазмұндағы 4-тармақпен толықтырылсын:

«4. Мемлекеттік орман қорының жерін орман шаруашылығын жүргізумен байланысты емес мақсаттар үшін басқа санаттардағы жерге ауыстыруды және (немесе) халықаралық және республикалық маңызы бар автомобиль жолдарын салу (реконструкциялау) кезінде мемлекеттік орман қорының жерін мемлекет мұқтажы үшін алып қоюды облыстың, республикалық маңызы бар қаланың, астананың жергілікті атқарушы органы (бұдан әрі – жергілікті атқарушы орган) жүзеге асырады.».

4. 2008 жылғы 4 желтоқсандағы Қазақстан Республикасының Бюджет кодексіне:

3-бапта бірінші бөлік мынадай мазмұндағы 57-2) тармақшамен толықтырылсын:

«57-2) автомобиль жолдарын салу және реконструкциялау жобалары бойынша толық аяқталу шарттарындағы жұмыстардың құны – жобалау және іздестіру, құрылыс-монтаждау жұмыстарын орындауға арналған және/немесе автожол саласы объектілерін күтіп-ұстау және пайдалану бойынша шығыстарды қамтитын шығындардың жиынтығы. Толық аяқталу шарттарында автомобиль жолдарын салу және реконструкциялау жобалары бойынша жұмыстардың құны тиісті шартта тіркелетін, Қазақстан Республикасының заңнамасына сәйкес өткізілген конкурс (аукцион) немесе тікелей келіссөздер нәтижелерінің негізінде айқындалады.»;

41-бапта:

1) 4-1-тармақтың 15) тармақшасы мынадай редакцияда жазылсын:

«15) сәулет, қала құрылысы және құрылыс, тұрғын үй-коммуналдық шаруашылық, сондай-ақ автомобиль жолдары саласындағы нормативтік-техникалық құжаттарды жетілдіру бойынша;»;

2) 4-1-тармақ мынадай мазмұндағы 15-1) тармақшамен толықтырылсын:

«15-1) жұмыстар мен материалдар, автомобиль жолдары сапасын сараптау үшін Жол активтерінің сапасы ұлттық орталығына берілетін;»;

157-бапта:

2-тармақ мынадай редакцияда жазылсын:

«2. Бюджеттiк инвестициялық жобаларды iске асыру шеңберiнде көзделетiн құрылыс қызметi белгiленген тәртiппен бекiтiлген жобалау-сметалық құжаттамаға сәйкес жүзеге асырылады.

Егер белгіленген тәртіппен бекітілген жобалау (жобалау-сметалық) құжаттамасын түзетуге тапсырыс берушінің шешімі бойынша негізді қажеттілік туындаса, онда жобалау алдындағы құжаттаманы (ол болған кезде) түзету талап етілмейді.

Құрылыс қызметін (жұмыстарды) қаржыландыру мерзімдері жұмыстарды орындаудың белгіленген тәртіппен бекітілген жобалау-сметалық құжаттамада көрсетілген мерзімдеріне сәйкес келуге тиіс.

Бұл ретте, егер өнім беруші жобалау-сметалық құжаттаманы талап ететін жұмыстарды толықтай өз есебінен орындау және төлемақыны жұмыстардың аяқталу фактісі бойынша алу туралы міндеттеме қабылдаса, ағымдағы жылы көзделген пайдаланылмаған қаражат тиісті қаржы жылының бюджетіне ауыстырылады. Осы қаражатты өзге мақсаттарға пайдалануға жол берілмейді.

Қазақстан Республикасы ратификациялаған, Қазақстан Республикасының Үкіметі жасаған қарыз туралы келісім шеңберінде іске асырылатын, сондай-ақ құрылыс саласында іске асырылатын республикалық бюджеттік инвестициялық жобалар бойынша бюджеттік инвестициялық жобалардың сметалық құнын ұлғайтуды қаржыландыру, егер қарыз шартының талаптарына сәйкес мердігермен жасалған азаматтық-құқықтық шартта құнның ұлғаюын қаржыландыру бойынша өзгеше талаптар белгіленсе, азаматтық-құқықтық шартқа сәйкес жобалау-сметалық құжаттаманы түзетпестен мүмкін болады.»;

209-баптың 1-тармағы мынадай редакцияда жазылсын:

«1. Облыстардың, республикалық маңызы бар қалалардың, астананың жергiлiктi атқарушы органдарының қарыз алуы республикалық бюджеттен бюджеттік кредиттер алу және республикалық маңызы бар қалалардың, астананың жергiлiктi атқарушы органдарының республикалық маңызы бар қала, астана бюджетiнiң тапшылығын қаржыландыру үшiн iшкi нарықта айналысқа жiберу үшiн мемлекеттiк бағалы қағаздар шығаруы түрiнде, сондай-ақ облыстардың, республикалық маңызы бар қалалардың, астананың жергiлiктi атқарушы органдарының мемлекеттік бағдарламаларды, саланы (аяны) дамыту тұжырымдамаларын, ұлттық жобаларды іске асыру шеңберінде тұрғын үй құрылысын қаржыландыру және (немесе) сатып алу үшін (оның ішінде Тұрғын үй құрылысы бірыңғай операторының кепілдігімен қамтамасыз етілген үлестік құрылыс объектілерінде және (немесе) авариялық және (немесе) ескірген тұрғын үй объектілерінде), жұмыспен қамтуға жәрдемдесу жөніндегі жекелеген іс-шараларды белгіленген тәртіппен қаржыландыру үшін iшкi нарықта айналысқа жiберу үшiн мемлекеттiк бағалы қағаздар шығаруы түрiнде жүзеге асырылады.»;

221-бапта:

3-тармақ мынадай редакцияда жазылсын:

«3. Бұл ретте кепілдік берілетін қарыз сомасы, автожол жобаларын аяқтау үшін қарыз қаражаты жеткіліксіз болған жағдайларды қоспағанда, бұрын берілген мемлекеттік кепілдік бойынша қарыз сомасынан артық болмайды.»;

225-бап мынадай редакцияда жазылсын:

«225-бап. Мемлекет кепілдік берген қарыз қаражатының пайдаланылуына бақылау және жауаптылық

Мемлекет кепілдік берген қарыз қаражатының пайдаланылуына бақылау Қазақстан Республикасының Үкіметі белгілеген тәртіппен жүзеге асырылады.

Егер қарыз шартының талаптарына сәйкес мердігермен жасалған азаматтық-құқықтық шартта құнның ұлғаюын қаржыландыру бойынша өзгеше талаптар белгіленсе, автожол саласы бойынша мемлекеттік емес қарыздардың жобалары бойынша сметалық құнның ұлғаюын қаржыландыру азаматтық-құқықтық шартқа сәйкес жобалау-сметалық құжаттаманы түзетпестен мүмкін болады. Сметалық құнның ұлғаюын қаржыландыру бюджеттік инвестициялық жобаларды іске асыру үшін заңнамада белгіленген қағидалар бойынша жүзеге асырылады.

Мемлекеттік кепілдігі бар қарыз бойынша қарыз алушы Қазақстан Республикасының Үкіметі кепілдік берген қарыз бойынша алған қаражатты нысаналы пайдаланбағаны үшін және қарыз алушы қарыз бойынша борыштық міндеттемелерді орындамаған жағдайда мемлекеттік кепілдік бойынша міндеттемелерді орындауға бөлінген қаражатты қайтару үшін Қазақстан Республикасының заңнамалық актілерінде көзделген жауаптылықта болады.».

5. 2021 жылғы 2 қаңтардағы Қазақстан Республикасының Экология кодексіне:

1) 85-баптың 3-тармағы:

2) тармақшадағы «сараптаманы жүргізуге қойылатын талаптар белгіленеді.» деген сөздер «сараптаманы;» деген сөзбен ауыстырылып, мынадай мазмұндағы 3) тармақшамен толықтырылсын:

«3) жобалардың экологиялық сараптамасын жүргізуге қойылатын талаптар белгіленеді.»;

2) 88-бапта:

1-тармақтын 1) тармақшасы мынадай редакцияда жазылсын:

«1) экологиялық рұқсаттар беру рәсімі, сондай-ақ Қазақстан Республикасының сәулет, қала құрылысы және құрылыс қызметі туралы заңнамасында белгіленген тәртіппен құрылыс жобаларына ведомстводан тыс кешенді сараптама құрамында кешенді экологиялық рұқсаттарды қайта қарау рәсімі шеңберінде І санаттағы объектілерді салу және (немесе) пайдалану жөніндегі жобалау құжаттамасына;»;

1-тармақтын 2) тармақшасы мынадай редакцияда жазылсын:

«2) операторлар осы Кодекске 2-қосымшада көрсетілген II санаттағы объектілерді салу және (немесе) пайдалану жөніндегі жобалау құжаттамасын Қазақстан Республикасының сәулет, қала құрылысы және құрылыс қызметі туралы заңнамасында белгіленген тәртіппен құрылыс жобаларына ведомстводан тыс кешенді сараптама құрамында ерікті түрде алған жағдайда кешенді экологиялық рұқсаттарды беру рәсімі шеңберінде осындай құжаттамаға;»;

2-тармақтың 1) және 2) тармақшалары алып тасталсын;

мынадай мазмұндағы 3-тармақпен толықтырылсын:

«3. Жобаларға экологиялық сараптаманы Қазақстан Республикасының сәулет, қала құрылысы және құрылыс қызметі туралы заңнамасында белгіленген тәртіппен аттестатталған сарапшылар:

1) қоршаған ортаға теріс әсер ететін объектінің санатын айқындау жөніндегі нұсқаулыққа сәйкес айқындалатын II санаттағы объектілерді салу және (немесе) пайдалану жөніндегі жобалау құжаттамасына;

2) III санаттағы объектілерді салу және (немесе) пайдалану жөніндегі жобалау құжаттамасына қатысты ұйымдастырады және жүргізеді.»;

3) 89-бапта:

тақырып мынадай редакцияда жазылсын:

«89-бап. Жобаларға мемлекеттік экологиялық сараптама және экологиялық сараптама жүргізу тәртібі»;

мынадай мазмұндағы 7-тармақпен толықтырылсын:

«7. II және III санаттағы объектілер құрылысының жобалары бойынша жобаларға экологиялық сараптама Қазақстан Республикасының сәулет, қала құрылысы және құрылыс қызметі туралы заңнамасында белгіленген тәртіппен жүргізіледі.»;

4) 90-бап мынадай мазмұндағы 7-тармақпен толықтырылсын:

«7. Жобаларға экологиялық сараптама қорытындысы Қазақстан Республикасының сәулет, қала құрылысы және құрылыс қызметі туралы заңнамасында белгіленген тәртіппен беріледі.»;

5) 106-баптың 8-тармағы мынадай редакцияда жазылсын:

«8. Қоршаған ортаны қорғау саласындағы уәкілетті орган және облыстардың, республикалық маңызы бар қалалардың, астананың жергілікті атқарушы органдары және сараптама ұйымдары қоршаған ортаны қорғау саласындағы уәкілетті орган айқындайтын тәртіппен экологиялық рұқсаттар мен қоршаған ортаға әсер ету туралы декларациялардың тізілімін жүргізеді.»;

6) 110-бапта:

1-тармақ мынадай мазмұндағы екінші бөлікпен толықтырылсын:

«III санаттағы объектілерде белгіленіп отырған қызмет үшін тұлғалар (бұдан әрі – декларант) сараптама ұйымына ведомстводан тыс кешенді сараптама шеңберінде қоршаған ортаға әсер ету туралы декларацияны ұсынады.»;

8-тармақ мынадай редакцияда жазылсын:

«8. Жергілікті атқарушы органдар мен сараптама ұйымдары тоқсан сайын, есепті кезеңнен кейінгі айдың 5-күніне дейін қоршаған ортаны қорғау саласындағы уәкілетті органның аумақтық бөлімшесіне қоршаған ортаға әсер ету туралы қабылданған декларациялар бойынша жиынтық деректерді қоршаған ортаны қорғау саласындағы уәкілетті орган бекіткен нысан бойынша жібереді.»;

7) 120-бапта:

3-тармақ мынадай мазмұндағы үшінші абзацпен толықтырылсын:

«Қоршаған ортаға теріс әсер ететін объектінің санатын айқындау жөніндегі нұсқаулыққа сәйкес айқындалатын белгіленіп отырған қызметтің
II санатындағы объектілер үшін әсер етуге экологиялық рұқсатты сараптама ұйымдары береді.»;

мынадай мазмұндағы 4-1-тармақпен толықтырылсын:

«4-1. Жекелеген стационарлық көздері әртүрлі облыстардың (республикалық маңызы бар қалалардың, астананың) аумақтарында орналасқан, қоршаған ортаға теріс әсер ететін объектінің санатын айқындау жөніндегі нұсқаулыққа сәйкес айқындалатын белгіленіп отырған қызметтің
II санаттағы объектісіне қатысты әсер етуге арналған экологиялық рұқсат алуға өтініш ведомстводан тыс кешенді сараптама шеңберінде кез келген сараптама ұйымына берілуі мүмкін.»;

8) 123-бап мынадай мазмұндағы 5-тармақпен толықтырылсын:

«5. Белгіленіп отырған қызмет объектілері бойынша әсер етуге арналған экологиялық рұқсатты қарау және беру мерзімдері Қазақстан Республикасының сәулет, қала құрылысы және құрылыс қызметі туралы заңнамасында белгіленген тәртіппен реттеледі.».

6. «Қазақстан Республикасындағы сәулет, қала құрылысы және құрылыс қызметі туралы» 2001 жылғы 16 шілдедегі Қазақстан Республикасының Заңына:

1) 1-бапта:

3-1) тармақшадағы «аккредиттелген» деген сөз алып тасталсын;

3-2) тармақша мынадай редакцияда жазылсын:

«3-2) сараптама ұйымы – сараптама ұйымдарының палатасында тұратын және объектілердің құрылыс жобаларына (техникалық-экономикалық негіздемелерге және жобалау-сметалық құжаттамаға) Қазақстан Республикасының сәулет, қала құрылысы және құрылыс қызметі туралы заңнамасымен мемлекеттік монополияға жатқызылмаған, ведомстводан тыс кешенді сараптаманы жүзеге асыратын заңды тұлға;»;

4-1) тармақшаның төртінші абзацы мынадай редакцияда жазылсын:

«тапсырыс берушінің (инвестордың) атынан жобаларды басқару, тапсырыс берушінің атынан техникалық қадағалау және жобаны әзірлеушілердің атынан авторлық қадағалау жүргізу жөнінде инжинирингтік қызметтер көрсету құқығы берілген жеке тұлғалардың үнемі жаңартылып отыратын бірыңғай тізімі;»;

мынадай мазмұндағы 4-2) тармақшамен толықтырылсын:

«4-2) палатаның аттестатталған сарапшыларының тізілімі – сараптама ұйымдарының палатасы аттестаттаған және мемлекеттік монополияға жатқызылмаған объектілер құрылысы жобаларына (техникалық-экономикалық негіздемелер және жобалау-сметалық құжаттама) сараптама бойынша жұмыстарды жүргізуге құқық берілген сарапшылардың тізімі;»;

16-2) тармақша мынадай редакцияда жазылсын:

«16-2) жобалау саласындағы сарапшы – жобалардың белгілі бір бөлімдері (бөліктері) бойынша сараптама жұмыстарын жүзеге асыру үшін Қазақстан Республикасының сәулет, қала құрылысы және құрылыс қызметі туралы заңнамасында белгіленген тәртіппен аттестатталған не сараптама ұйымдарының палатасы аттестаттаған, сараптама ұйымдарының бірінің штатында тұратын жеке тұлға;»;

16-3) тармақша мынадай редакцияда жазылсын:

«16-3) жобаны басқару – салынған бюджет пен мерзімдер шеңберінде мақсаттарды айқындау және оларға жету үшін тапсырыс берушімен не инвестормен жасалған шарттарға сәйкес инвестициялық жобаның өмірлік циклінің барлық сатысы мен кезеңінде (бастамашылық ету, жоспарлау, орындау және жабу) оны ұйымдастыру, жоспарлау, үйлестіру, бақылау жөніндегі қызмет;»;

мынадай мазмұндағы 16-4) тармақшамен толықтырылсын:

«16-4) сараптамалық қорытынды – мемлекеттік сараптама ұйымының, сараптама ұйымының немесе ерекше индустриялық аймақтың аккредиттелген сараптама ұйымының қабылданған шешімдердің Қазақстан Республикасының заңнамасында көзделген, жобалау үшін бастапқы және рұқсат беру құжаттарының (материалдардың, деректердің) шарттарына сәйкестігіне (сәйкес еместігіне), сондай-ақ қабылданған шешімдерде және есептеулерде қала құрылысы және техникалық регламенттер талаптарының, мемлекеттік және мемлекетаралық нормативтік құжаттардың сметалық нормалары мен ережелерінің сақталуына ведомстводан тыс кешенді сараптама жүргізу нәтижесі болып табылатын ресми құжаты;»;

30-2) тармақшаның бесінші абзацы мынадай редакцияда жазылсын:

«мемлекеттік-жекешелік әріптестік жобаларын, оның ішінде концессиялық жобаларды іске асыруға бағытталған қаражат;»;

мынадай мазмұндағы 33-1), 43-1) және 43-2) тармақшалармен толықтырылсын:

«33-1) құрылыс объектілерін ақпараттық модельдеу технологиясы (бұдан әрі – ҚОАқпМТ) – құрылыс объектісінің өмірлік циклінің барлық кезеңінде ол туралы ақпаратты ұжыммен дайындау мен басқару мүмкіндігін қамтамасыз ететін технологиялардың, өндірістік процестер мен регламенттердің жиынтығы;»;

«43-1) инвестициялық жобаның өмірлік циклі – инвестициялық жобаға бастамашы болуды, оны жоспарлауды, орындауды және жабуды қоса алғанда, оны іске асырудың дәйекті және өзара байланысты кезеңдері;

43-2) құрылыс объектісінің өмірлік циклі – құрылыс объектісін құруды, пайдалануды және оның жұмыс істеуін аяқтауды қоса алғанда, оның жұмыс істеуінің дәйекті және өзара байланысты кезеңдері;»;

47-1) тармақша мынадай редакцияда жазылсын:

«47-1) сараптама ұйымдарының палатасы (бұдан әрі – палата) – мемлекеттік сараптама ұйымын және ерекше индустриялық аймақтың аккредиттелген сараптама ұйымын қоспағанда, құрылыс жобаларына сараптама саласындағы бірыңғай коммерциялық емес өзін-өзі реттейтін ұйым;»;

мынадай мазмұндағы 50-1) және 59-1) тармақшалармен толықтырылсын:

 «50-1) Құрылыс және реконструкциялау жобалары бойынша толық аяқтау шарттарындағы кешенді жұмыстар – жобалау және іздестіру, құрылыс-монтаждау жұмыстарын орындауды және/немесе объектілерді күтіп-ұстауды және пайдалануды қамтитын жұмыстар жиынтығы;»;

«59-1) кезекші топографиялық жоспар – бұл мемлекеттік қала құрылысы кадастрының құрамдас бөлігі болып табылатын және ғимараттар мен құрылыжайлар, инженерлік инфрақұрылым, жоспарланып отырған құрылыс объектілері, абаттандыру объектілері және көше-жол қозғалысы, көлік желісі туралы мәліметтерді қамтитын цифрлық картографиялық негіз;»;

2) 17-баптың 1-тармағының екінші бөлігі мынадай мазмұндағы
2-1) және 4-2) тармақшалармен толықтырылсын:

«2-1) егжей-тегжейлі жоспарлау жобасының немесе құрылыс салу жобаларының бекітілген бас жоспардан ауытқуы және оған сәйкес келмеуі;»;

«4-2) құрылыс-монтаждау жұмыстары барысында белгіленген тәртіппен әзірленген және бекітілген жобалау (жобалау-сметалық) құжаттамасынан ауытқу;»;

3) 20-бапта:

11-4) тармақша мынадай редакцияда жазылсын:

«11-4) палата қызметінің тәртібін айқындайтын қағидалар мен стандарттарды келісу;»;

11-5) тармақша «қарамастан,» деген сөзден кейін «мемлекеттік сараптама ұйымы және ерекше индустриялық аймақтың аккредиттелген сараптама ұйымы жүргізетін» деген сөздермен толықтырылсын;

11-7) тармақша мынадай редакцияда жазылсын:

«11-7) сәулет, қала құрылысы және құрылыс саласындағы өзін-өзі реттейтін ұйымдардың тізілімін жүргізу;»;

11-9) тармақша мынадай редакцияда жазылсын:

«11-9) ерекше индустриялық аймақтың аумағында объектілер салуға арналған жобаларға (техникалық-экономикалық негіздемелерге және жобалау-сметалық құжаттамаға) міндетті ведомстводан тыс кешенді сараптаманы жүзеге асыру үшін ерекше индустриялық аймақтың сараптама ұйымдарын аккредиттеу;»;

мынадай мазмұндағы 11-17) тармақшамен толықтырылсын:

«11-17) ерекше индустриялық аймақтың аккредиттелген сараптама ұйымдарының тізілімін жүргізу;»;

12-3) тармақша «органдарға» деген сөзден кейін «және палатаға» деген сөздермен толықтырылсын;

23-18) тармақшадағы «құрылысының жобаларына» деген сөздерден кейін «мемлекеттік сараптама ұйымы және ерекше индустриялық аймақтың аккредиттелген сараптама ұйымы жүргізетін» деген сөздермен толықтырылсын;

мынадай мазмұндағы 23-31), 23-32) және 23-33) тармақшалармен толықтырылсын:

«23-31) палата қызметін мемлекеттік бақылау;

23-32) палата есептерінің нысандарын әзірлеу және бекіту;

23-33) сәулет, қала құрылысы және құрылыс саласындағы жобаларды басқару жөніндегі ұйымдарды аккредиттеу;»;

4) 22-бапта:

1-1-тармақтың 1) тармақшасы мынадай редакцияда жазылсын:

«1) қаланың бас жоспарының жобасын, қала шегі мен қала маңы аймағының шекараларын, сондай-ақ ведомстволық бағынысты әкімшілік аудандар мен серіктес елді мекендердің шекараларын белгілеу және өзгерту жобаларын мақұлдау;»;

1-1-тармақтың 4) тармақшасы мынадай редакцияда жазылсын:

 «4) қала мен қала маңы аймағын абаттандыру және инженерлік жағынан қамтамасыз ету, тұрғын үй қорын, тұрғын үй-азаматтық мақсаттағы өзге де ғимараттар мен құрылысжайларды, инженерлік коммуникацияларды күтіп ұстау қағидаларын, сондай-ақ халқының саны бір жүз мың тұрғыннан асатын облыстық маңызы бар қаланың әкiмшiлiк бағыныстылығындағы елді мекендердің қала құрылысы жобаларын (бас жоспарлар, дамыту және құрылыс салу схемаларын, ЕЖЖ) бекіту кіреді.»;

2-тармақтың 1) тармақшасы мынадай редакцияда жазылсын:

«1) қаланың бас жоспарының жобасын (негізгі ережелерді қоса алғанда), заңнамалық тәртіппен қала ықпал ететін аймаққа жатқызылған, қалаға іргелес жатқан аумақтардың қала құрылысын жоспарлаудың (аудандық жоспарлау жобасының) кешенді схемасының жобасын, қала шегі мен қала маңы аймағының шекараларын, сондай-ақ ведомстволық бағынысты әкімшілік аудандар мен серіктес елді мекендердің шекараларын белгілеу және өзгерту жобаларын мақұлдау;»;

2-тармақтың 3) тармақшасы мынадай редакцияда жазылсын:

«3) қала мен қала маңы аймағын абаттандыру және инженерлік жағынан қамтамасыз ету, тұрғын үй қорын, тұрғын үй-азаматтық мақсаттағы өзге де ғимараттар мен құрылысжайларды, инженерлік коммуникацияларды күтіп ұстау қағидаларын, сондай-ақ халқының саны бір жүз мыңға дейін тұрғыны бар қаланың әкiмшiлiк бағыныстылығындағы елді мекендердің қала құрылысы жобаларын (бас жоспарлар, дамыту және құрылыс салу схемаларын, ЕЖЖ) бекіту кіреді.»;

5) 24-бапта:

1-тармақта:

2-2) тармақша мынадай редакцияда жазылсын:

«2-2) ведомстволық бағынысты әкімшілік-аумақтық бірлік аумақтарында қала құрылысын дамытудың кешенді схемаларын (аудандық жоспарлау жобаларын), сондай-ақ қалалық мәслихат мақұлдаған және кешенді қала құрылысы сараптамасынан өткен, халқының есептік саны бір жүз мыңға дейін тұрғыны бар облыстық маңызы бар қалаларды дамытудың бас жоспарларын әзiрлеудi ұйымдастыру және облыстық мәслихаттың бекітуіне ұсыну;»;

2-3) тармақша мынадай редакцияда жазылсын:

«2-3) екі және одан да көп облыстардың (не олардың бөліктерінің), агломерацияның аумақтарын аумақтық дамытудың өңіраралық схемаларының жобаларын келісу (ведомстволық бағынысты аумақ қала құрылысын жоспарлау аймағына кірген жағдайда);»;

10) тармақша мынадай редакцияда жазылсын:

 «10) кешенді қала құрылысы сараптамасынан өткен қала құрылысы жобаларын (облыстың немесе оның бір бөлігінің қала құрылысын жоспарлаудың кешенді схемасын, бас жоспарларды, егжей-тегжейлі жоспарлау жобаларын, құрылыс салу жобаларын) бақылау және іске асыру;»;

14) тармақша мынадай редакцияда жазылсын:

«14) мемлекеттік қала құрылысы кадастрының ақпараттық жүйесін толтырып отыру үшін ақпарат және (немесе) мәліметтер енгізу, сондай-ақ осы ақпараттық жүйені мемлекеттік қызметтер көрсету үшін пайдалану;»;

17-6) тармақшадағы «сәулет» деген сөз «сараптама ұйымының штатында қызметін жүзеге асыру үшін жобалау саласындағы сарапшыларды қоспағанда, сәулет» деген сөздермен ауыстырылсын;

17-10) тармақша алып тасталсын;

6) 25-бапта:

1-тармақта:

16) тармақша мынадай редакцияда жазылсын:

«16) мемлекеттік қала құрылысы кадастрының ақпараттық жүйесін толтырып отыру үшін ақпарат және (немесе) мәліметтер енгізу, сондай-ақ осы ақпараттық жүйені мемлекеттік қызметтер көрсету үшін пайдалану;»;

мынадай мазмұндағы 16-1) тармақшамен толықтырылсын:

«16-1) аумақтарда құрылыс салуды мониторингілеу үшін мемлекеттік қала құрылысы кадастрының ақпараттық жүйесінде республикалық маңызы бар қаланың, астананың кезекші топографиялық жоспарын жүргізу және толтырып отыру;»;

18-6) тармақшадағы «сәулет» деген сөз «сараптама ұйымының штатында қызметін жүзеге асыру үшін жобалау саласындағы сарапшыларды қоспағанда, сәулет» деген сөздермен ауыстырылсын;

18-10) тармақша алып тасталсын;

2-тармақта:

5-1) тармақша мынадай редакцияда жазылсын:

«5-1) мемлекеттік қала құрылысы кадастрының ақпараттық жүйесін толтырып отыру үшін ақпарат және (немесе) мәліметтер енгізу, сондай-ақ осы ақпараттық жүйені мемлекеттік қызметтер көрсету үшін пайдалану;»;

5-2) тармақша мынадай редакцияда жазылсын:

«5-2) аумақтарда құрылыс салуды мониторингілеу үшін мемлекеттік қала құрылысы кадастрының ақпараттық жүйесінде қаланың кезекші топографиялық жоспарын жүргізу және толтырып отыру;»;

3-тармақ мынадай мазмұндағы 5-2) тармақшамен толықтырылсын:

«5-2) аумақтарда құрылыс салуды мониторингілеу үшін мемлекеттік қала құрылысы кадастрының ақпараттық жүйесінде қаланың кезекші топографиялық жоспарын жүргізу және толтырып отыру;»;

7) 26-бапта:

1-1) тармақша мынадай редакцияда жазылсын:

«1-1) мемлекеттік қала құрылысы кадастрының ақпараттық жүйесін толтырып отыру үшін ақпарат және (немесе) мәліметтер енгізу, сондай-ақ осы ақпараттық жүйені мемлекеттік қызметтер көрсету үшін пайдалану;»;

1-2) тармақша мынадай редакцияда жазылсын:

«1-2) аумақтарда құрылыс салуды мониторингілеу үшін мемлекеттік қала құрылысы кадастрының ақпараттық жүйесінде ведомстволық бағыныстағы елді мекендердің кезекші топографиялық жоспарларын жүргізу және толтырып отыру;»;

12) тармақ мынадай редакцияда жазылсын:

«12) кешенді қала құрылысы сараптамасынан өткен аудан аумағының қала құрылысын дамыту схемаларын (аудандық жоспарлау жобаларын, ауданның елді мекендерінің бас жоспарларының жобаларын, егжей-тегжейлі жоспарлау және құрылыс салу жобаларын) әзірлеуді ұйымдастыру және аудандық мәслихаттың бекітуіне ұсыну;»;

8) 28-бапта:

мынадай мазмұндағы 1-1-тармақпен толықтырылсын:

«1-1. Автомобиль жолдарын салу, реконструкциялау және күрделі жөндеу саласындағы мемлекеттік нормативтерді Қазақстан Республикасының заңнамасына сәйкес автомобиль жолдары жөніндегі уәкілетті орган бекітеді.»;

мынадай мазмұндағы 7-тармақпен толықтырылсын:

«7. Егер Қазақстан Республикасының заңнамасында өзгеше көзделмесе, автомобиль жолдарын салу, реконструкциялау және күрделі жөндеу саласындағы мемлекеттік нормативтерді әзірлеу, келісу, бекіту, тіркеу және қолданысқа енгізу (қолданысын тоқтата тұру, күшін жою) тәртібін автомобиль жолдары жөніндегі уәкілетті орган белгілейді.»;

9) 31-1-бапта 9-тармақ алып тасталсын;

10) 32-бап мынадай мазмұндағы 4, 5 және 6-тармақтармен толықтырылсын:

«4. Сәулет, қала құрылысы және құрылыс қызметі саласындағы лицензия және (немесе) лицензияға қосымша мынадай:

1) лицензиат-жеке тұлғаның тегі, аты, әкесінің аты (бар болса) өзгерген;

2) лицензиат-дара кәсiпкер қайта тiркелген, оның атауы немесе заңды мекенжайы өзгерген;

3) «Рұқсаттар және хабарламалар туралы» Қазақстан Республикасы Заңының 34-бабында айқындалған тәртіпке сәйкес лицензиат-заңды тұлға қайта ұйымдастырылған;

4) лицензиат-заңды тұлғаның атауы және (немесе) тұрған жері өзгерген;

5) құрылтайшылар құрамы ауысқан;

### 6) белгіленген біліктілік талаптарына сәйкестік расталған жағдайларда қайта ресімделуге жатады.

5. Лицензияны және (немесе) лицензияға қосымшаны қайта ресімдеу үшін өтініш беруші мынадай құжаттарды ұсынады:

1) сәулет, қала құрылысы және құрылыс істері жөніндегі уәкілетті орган бекіткен нысан бойынша өтініш;

2) лицензияны қайта ресімдеу жағдайлары үшін – «электрондық үкіметтің» төлем шлюзі арқылы төлеуді қоспағанда, лицензиялық алымның төленгенін растайтын құжат;

3) мемлекеттік ақпараттық жүйелерде ақпараты бар құжаттарды қоспағанда, лицензияны және (немесе) лицензияға қосымшаны қайта ресімдеу үшін негіз болған өзгерістер туралы ақпаратты қамтитын құжаттардың көшірмелері;

4) ұсынылуы Қазақстан Республикасының заңдарында көзделген өзге де құжаттар.

Осы баптың 1-тармағында көзделген жағдайларда лицензияны және (немесе) лицензияға қосымшаны қайта ресімдеу туралы өтінішті өтініш беруші лицензияны және (немесе) лицензияға қосымшаны қайта ресімдеу үшін негіз болған өзгерістер туындаған күннен бастап күнтізбелік отыз күн ішінде беруге тиіс.

Осы баптың 4-тармағының 5) және 6) тармақшаларында және «Рұқсаттар және хабарламалар туралы» Қазақстан Республикасы Заңының
34-бабының 4 және 5-тармақтарында көзделген негіздер бойынша қайта ресімдеуді қоспағанда, лицензиар лицензияны және (немесе) лицензияға қосымшаны қайта ресімдеу кезінде өтініш берушінің біліктілік талаптарына сәйкестігін тексермейді.

Осы баптың 5-тармағында көрсетілген құжаттар ұсынылмаған немесе тиісінше ресімделмеген жағдайда лицензиар осы баптың 4-тармағының
1), 2) және 4) тармақшаларында көзделген негіздер бойынша бастамашылық жасалған лицензияны және (немесе) лицензияға қосымшаны қайта ресімдеуден бас тартады.

Егер Қазақстан Республикасының заңдарында лицензияны және (немесе) лицензияға қосымшаны қайта ресімдеу кезінде өтініш берушінің біліктілік талаптарына сәйкестігін тексеру қажеттілігі көзделсе, осы талаптарға сәйкес келмеуі де лицензияны және (немесе) лицензияға қосымшаны қайта ресімдеуден бас тарту үшін негіз болып табылады.

6. Сәулет, қала құрылысы және құрылыс қызметі саласындағы жұмыстарды жүзеге асыру үшін қағаз түрінде берілген лицензияларды қайта ресімдеуге жол берілмейді.»;

11) 34-бап мынадай мазмұндағы 1-2-тармақпен толықтырылсын:

«1-2. Автомобиль жолдарын салу, реконструкциялау және күрделі жөндеу жобалары бойынша жобалау (жобалау-сметалық) құжаттамасын әзірлеушілер техникалық қадағалауды жүзеге асырады.»;

12) 34-1-бапта:

мынадай мазмұндағы 2-1-тармақпен толықтырылсын:

«2-1. Құрылыс объектілерін салу, реконструкциялау және күрделі жөндеу жобалары бойынша жобалау (жобалау-сметалық) құжаттамасының авторы не жобалау (жобалау-сметалық) құжаттамасының авторы өкілеттік берген адам жүзеге асырады.»;

13) 5-тармақ мынадай мазмұндағы 9), 10), 11), 12) және 13) тармақшалармен толықтырылсын:

 «5. Техникалық қадағалауды жүзеге асыратын тұлғалар:

1) техникалық жарақтандыру бойынша есеп жүргізуге;

2) объектіге берілетін материалдар бойынша есеп жүргізуге;

3) объектідегі еңбек ресурстары бойынша есеп жүргізуге;

4) қосалқы мердігерлік жұмыстардың көлеміне мониторингті жүзеге асыруға;

5) бұзушылық анықталған жағдайда шаралар қабылдау үшін бақылау органдарын хабардар етуге міндетті.»;

14) 60-бапта:

1-тармақ мынадай редакцияда жазылсын:

«1. Объектілердің және олардың кешендерінің құрылысы (реконструкциялау, қалпына келтіру, кеңейту, техникалық қайта жарақтандыру, жаңғырту, күрделі жөндеу), сондай-ақ коммуникацияларды төсеу, аумақты инженерлік жағынан дайындау, абаттандыру және көгалдандыру белгіленген тәртіппен бекітілген егжей-тегжейлі жоспарлау жобаларына, елді мекеннің бас жоспары негізінде орындалған құрылыс салу жобасына (немесе тұрғындарының саны бес мың адамға дейінгі елді мекендерді дамытудың және құрылыс салудың оларды алмастыратын схемасына) сәйкес әзірленген және Қазақстан Республикасының заңнамасында белгіленген тәртіппен бекітілген жобалау (жобалау-сметалық) құжаттамасына сәйкес жүзеге асырылады.

Осы баптың 2-тармағында көзделген жағдайларда жобалау (жобалау-сметалық) құжаттамасынсыз не оңайлатылған нобайлық жобалар бойынша құрылыс салуға жол беріледі.»;

мынадай мазмұндағы 1-2-тармақпен толықтырылсын:

«1-2. Толық аяқталған шарттар шеңберіндегі жобалар бойынша көзделетін құрылыс қызметі Қазақстан Республикасының заңнамасына сәйкес құрылыс жобаларына ведомстводан тыс кешенді сараптаудан өткен жобалау құжаттамасы негізінде жүзеге асырылады.

Толық аяқталған жобалардың автожол жобаларын іске асыру үшін құрылыс жобаларын ведомстводан тыс кешенді сараптаудан өткен кезде жобалау құжаттамасы сараптамаға сметалық бөлімсіз (сметасыз) беріледі.»;

2-тармақтың 16) тармақшасы мынадай редакцияда жазылсын:

«16) реконструкциялаудан кейін екі қабаттан аспайтын, қосымша жер учаскесін бөлу (аумақтан телім беру) талап етілмейтін екі қабаттан жоғары емес жеке тұрғын үйлерді реконструкциялауды;»;

21) тармақша мынадай мазмұндағы бөлікпен толықтырылсын:

«Тұрғын үйлердегі (тұрғын ғимараттардағы) тұрғын және тұрғын емес үй-жайларды қосымша жер учаскесін бөлу (аумақтан телім беру) талап етілмейтін, тіреу конструкцияларының, инженерлік жүйелер мен коммуникациялардың қандай да бір өзгерістерімен байланысты емес,
сәулет-эстетикалық, өртке қарсы, жарылысқа қарсы және санитариялық сапаны нашарлатпайтын, пайдалану кезінде қоршаған ортаға зиянды әсер етпейтін реконструкциялау (қайта жоспарлау, қайта жабдықтау) кезінде нобайлық жобаларды республикалық маңызы бар қалалардың, астананың, аудандардың (облыстық маңызы бар қалалардың) жергілікті атқарушы органдарымен келісу талап етілмейді.»;

15) 63-1-баптың 2-тармағындағы «мемлекеттік инвестициялар мен квазимемлекеттік сектор субъектілерінің қаражаты есебінен әзірленген» деген сөздер алып тасталсын;

16) 64-1-бап мынадай мазмұндағы 8-1 және 8-2-тармақтармен толықтырылсын:

«8-1. Жобаларға тапсырыс беруші автомобиль жолдарын салу, реконструкциялау және күрделі жөндеу үшін техникалық-экономикалық негіздемелерді және жобалау-сметалық құжаттаманы әзірлеу кезінде жаңа технологиялар мен материалдарды енгізу бойынша ғылыми қорытынды алу үшін жобаны Жол ғылыми-зерттеу институтына жібереді.

Сараптама жұмыстарының құны автомобиль жолдары жөніндегі уәкілетті орган бекіткен жаңа технологиялар мен материалдарды енгізу бойынша автожол саласы объектілері құрылысының жобаларына ғылыми сараптама жүргізу жөніндегі жұмыстардың құнын айқындау қағидаларына сәйкес белгіленеді.

8-2. Автомобиль жолдарын салу, реконструкциялау және күрделі жөндеу жобалары (техникалық-экономикалық негіздемелер және
жобалау-сметалық құжаттама) бойынша ведомстводан тыс кешенді сараптамадан өткізілген кезде Жол активтерінің сапасы ұлттық орталығы Қазақстан Республикасының заңнамасында белгіленген тәртіппен жобаның техникалық бөлігін келіседі.»;

17) 64-2-баптың 4-тармағы мынадай редакцияда жазылсын:

«4. Мемлекеттік сараптама ұйымы және ерекше индустриялық аймақтың аккредиттелген сараптама ұйымы жүргізетін құрылыстың техникалық-экономикалық негіздемесіне, сондай-ақ құрылысқа арналған жобалау-сметалық құжаттамаға ведомстводан тыс кешенді сараптама жүргізу тәртібі мен ұзақтығы (мерзімдері) сәулет, қала құрылысы және құрылыс істері жөніндегі уәкілетті орган айқындайтын тәртіппен айқындалады.»;

18) 64-5-бапта:

1-тармақ мынадай редакцияда жазылсын:

«1. Сараптама ұйымдары:

осы Заңның 64-4-бабының 1-тармағында көзделген жобаларды қоспағанда, құрылысқа арналған жобаларға (техникалық-экономикалық негіздемелерге және жобалау-сметалық құжаттамаға) міндетті ведомстводан тыс кешенді сараптама жүргізеді;

Сараптама ұйымдарының палатасында болуға міндетті.»;

мынадай мазмұндағы 5-тармақпен толықтырылсын:

«5. Палатаның мүшелері болып табылмайтын сараптама ұйымдарына сараптама қызметімен айналысуға тыйым салынады.

Палата мүшелері болып табылмайтын сараптама ұйымдары берген қорытындылар жарамсыз деп есептеледі.

Палата мүшелері болып табылмайтын, бірақ сараптама қызметімен айналысатын сараптама ұйымдары Қазақстан Республикасының Әкімшілік құқық бұзушылық туралы кодексінде және Қазақстан Республикасының Қылмыстық кодексінде көзделген тәртіппен жауаптылықта болады.»;

19) 64-6-бапта:

тақырып мынадай редакцияда жазылсын:

«64-6-бап. Жобалау саласындағы сарапшылар»;

1-тармақ мынадай редакцияда жазылсын:

«1. Жобалау саласында сараптама қызметімен айналысу құқығына аттестат алу үшін жеке тұлғаның тиісті мамандық бойынша жоғары білімі, объектілер құрылысына арналған техникалық-экономикалық негіздемелердің немесе жобалау-сметалық құжаттаманың тиісті бөлімі (бөлігі) бойынша жобалау саласында кемінде бес жыл жұмыс өтілі болуға және аттестаттаудан өтуге тиіс.»;

1-тармақ мынадай мазмұндағы 1-1 және 1-2-тармақтармен толықтырылсын:

«1-1. Мемлекеттік сараптама ұйымында және ерекше индустриялық аймақтың аккредиттелген сараптама ұйымында жобалау саласындағы сарапшы аттестатын алу үшін жеке тұлға жергілікті атқарушы органда аттестаттаудан өтеді.

1-2. Сараптама ұйымының штатында жобалау саласындағы сарапшы аттестатын алу үшін жеке тұлға палатада аттестаттаудан өтеді.»;

2-тармақ мынадай мазмұндағы екінші абзацпен толықтырылсын:

«Мемлекеттік сараптама ұйымында және ерекше индустриялық аймақтың аккредиттелген сараптама ұйымында өз қызметін жүзеге асыратын сарапшыларды қоспағанда, практикалық сараптама қызметімен айналысатын аттестатталған сарапшы әрбір үш жыл сайын палатада өз біліктілігін растайды.»;

мынадай мазмұндағы 4-тармақпен толықтырылсын:

«4. Жобалау саласындағы сарапшы аттестатынан айыру осы Заңның
17-бабында көрсетілген ережелер негізінде және Қазақстан Республикасының Әкімшілік құқық бұзушылық туралы кодексінде, палатаның қағидалары мен стандарттарында көзделген тәртіппен жүзеге асырылады.

Жобалау саласындағы сарапшының аттестатын қайта алу аттестаттан айырған күннен бастап үш жыл өткен соң жүзеге асырылады.»;

20) 64-7-бап мынадай редакцияда жазылсын:

«64-7-бап. Аккредиттелген сараптама ұйымдарын және аттестатталған

 сарапшыларды есепке алу

Сараптама ұйымдары мен аттестатталған сарапшыларды есепке алу тізілімдерді жүргізу арқылы жүзеге асырылады.

Сараптама ұйымдарының тізілімі заңды тұлғаның деректемелері туралы ақпарат жиынтығын, палатаға мүшелік туралы куәліктің берілген күні мен нөмірін, штатта жобалардың әртүрлі бөлімдерін сараптау бойынша маманданатын аттестатталған сарапшылардың болуы туралы ақпарат жиынтығын, сондай-ақ осы заңды тұлғаға қатысты Қазақстан Республикасының заңдарында, Палатаның қағидалары мен стандарттарында белгіленген, қолданылған жауаптылық шаралары туралы мәліметтерді қамтиды.

Аттестатталған сарапшылардың тізілімі сарапшының жеке деректері, аттестаттың берілген күні мен нөмірі, мамандануы, білімі және кәсібі бойынша жұмыс өтілі туралы ақпарат жиынтығын, сондай-ақ сарапшыға қатысты Қазақстан Республикасының заңдарында, палатаның қағидалары мен стандарттарында белгіленген, қолданылған жауаптылық шаралары туралы, оның ішінде аттестаттан айыру туралы мәліметтерді қамтиды.»;

21) 64-8-бапта:

1-тармақ мынадай редакцияда жазылсын:

«1. Сараптама ұйымдарының құқықтары мен міндеттері осы Заңда белгіленеді.»;

4-тармақ 5) тармақшадағы «сақтауға міндетті.» деген сөздер «сақтауға;» деген сөзбен ауыстырылып, мынадай мазмұндағы 6) тармақшамен толықтырылсын:

«6) өз қызметін мемлекеттік сараптама ұйымында және ерекше индустриялық аймақтың аккредиттелген сараптама ұйымында жүзеге асыратын сарапшыларды қоспағанда, палатада әрбір үш жыл сайын өз біліктілігін растауға міндетті.»;

5-тармақтың бірінші бөлігі «Қазақстан Республикасының заңдарында» деген сөздерден кейін «және (немесе) палатаның қағидалары мен стандарттарында» деген сөздермен толықтырылсын;

22) 64-10-бапта:

1-тармақ мынадай редакцияда жазылсын:

«1. Сараптама ұйымдарының құрамында жобаның негізгі бөлімдері: қала құрылысы, сәулет, конструктивтік бөлік, инженерлік желілер мен жүйелер (инженерлік желілер мен жүйелер түрлері бойынша), технологиялық бөлік (объектінің мақсатына байланысты), сметалық бөлік бойынша кемінде бес сарапшы болуға тиіс.»;

2 және 2-1-тармақтар мынадай редакцияда жазылсын:

«2. Мемлекеттік сараптама ұйымын және ерекше индустриялық аймақтың аккредиттелген сараптама ұйымын қоспағанда, сараптама ұйымдары мемлекеттік тіркелгеннен кейін:

1) осы Заңның талабына сәйкес палатаның мүшелері болуға;

2) іс қағаздарын жүргізу шеңберінде құжаттардың сараптамаға келіп түскен күні мен сараптама қорытындылары берілген күннің есебін жүргізуге;

3) тапсырыс берушілер мен үшінші тұлғалар алдында өзінің мүліктік жауапкершілігін қамтамасыз ету үшін Қазақстан Республикасының заңдарында көзделген мүліктік жауапкершілік тәсілдерінің бірін қолдануға міндетті.

Мүліктік жауапкершілікті қамтамасыз ету тәртібі палатаның қағидаларында белгіленеді.

2-1. Ерекше индустриялық аймақтың сараптама ұйымы:

1) сараптама ұйымдарын аккредиттеу қағидаларына сәйкес аккредиттеуден өтуге;

2) іс қағаздарын жүргізу шеңберінде құжаттардың сараптамаға келіп түскен күні мен сараптама қорытындылары берілген күннің есебін жүргізуге;

3) тапсырыс берушілер мен үшінші тұлғалар алдында өзінің мүліктік жауапкершілігін қамтамасыз ету үшін Қазақстан Республикасының заңдарында көзделген мүліктік жауапкершілік тәсілдерінің бірін қолдануға міндетті.

Мүліктік жауапкершілікті қамтамасыз ету тәртібі Қазақстан Республикасының заңдарында белгіленеді.»;

23) 64-11-бапта:

тақырып мынадай редакцияда жазылсын:

«64-11-бап. Сараптама ұйымдарының палатасы»;

1-тармақ мынадай редакцияда жазылсын:

«1. Палатаның қызметі осы Заңда, Қазақстан Республикасының коммерциялық емес ұйымдар, өзін-өзі реттеу туралы заңнамасында, палатаның жарғысында реттеледі.

Кіру жарналарын алуға жол берілмейді.

Ай сайынғы міндетті мүшелік жарналардың мөлшері тиісті қаржы жылына арналған республикалық бюджет туралы заңда белгіленген айлық есептік көрсеткіштің 25 еселенген мөлшерінен кем болмауға және 75 еселенген мөлшерінен аспауға тиіс.

Палата мүшелерінің ең аз саны кемінде жетпіс сараптамалық ұйым болуға тиіс.»;

3-тармақ мынадай редакцияда жазылсын:

«3. Мыналар палатаның басқару органдары болып табылады:

1) палата мүшелерінің жалпы жиналысы;

2) палатаның алқалы басқару органы;

3) палатаның атқарушы органы;

4) палатаның бақылау органы (ревизия комиссиясы).

Алқалы басқару органының функцияларын палата мүшелерінің (қатысушыларының) жалпы жиналысы жүзеге асыра алады.

Палатаның басқару органдарын құру тәртібі, олардың құрылымы, құзыреті және өкілеттіктерінің мерзімі, осы органдардың шешімдер қабылдау тәртібі осы Заңға және Қазақстан Республикасының өзге де заңдарына сәйкес палатаның жарғысында белгіленеді.»;

4-тармақ мынадай мазмұндағы 2), 2-1), 5-1), 5-2) және
5-3) тармақшалармен толықтырылсын:

«2) мемлекеттік монополияға жатпайтын объектілердің және ерекше индустриялық аймақтың аумағында салынып жатқан объектілердің құрылысы жобаларына ведомстводан тыс кешенді сараптама жүргізуге үміткер заңды тұлғаларды мүшелікке қабылдау;

2-1) мемлекеттік сараптама ұйымына және ерекше индустриялық аймақтың аккредиттелген сараптама ұйымына жатқызылмаған жобаларды сараптау жөніндегі сараптама қызметін жүзеге асыруға үміткер жеке тұлғаларды аттестаттау және сарапшылардың біліктіліктерін растау;

5-1) мемлекеттік монополияға жатпайтын объектілердің және ерекше индустриялық аймақтың аумағында салынып жатқан объектілердің құрылысы жобаларын сараптау саласындағы сараптама ұйымдарының және аттестатталған сарапшылардың тізілімдерін жүргізу;

5-2) палата мүшелерінің Қазақстан Республикасының сәулет, қала құрылысы және құрылыс қызметі туралы заңнамасының, палата жарғысының, қағидалары мен стандарттарының талаптарын сақтауын бақылауды жүзеге асыру;

5-3) палата қызметінің тәртібін айқындайтын қағидалар мен стандарттарды әзірлеу, бекіту және сәулет, қала құрылысы және құрылыс істері жөніндегі уәкілетті органмен келісу;»;

5-тармақтағы «аккредиттелген» деген сөз алып тасталсын;

мынадай мазмұндағы 6, 7 және 8-тармақтармен толықтырылсын:

«6. Заңды тұлға палата мүшелігіне кіру үшін жарғыға және палата бекіткен қағидаларға сәйкес құжаттарды ұсынады.

Палатаға мүшелігі тоқтатылған сараптама ұйымы сараптама қызметін жүзеге асыра алмайды.

7. Палатадан шығару үшін негіздер:

1) сараптама ұйымының өтініші бойынша;

2) заңды күшіне енген сот шешімі негізінде;

3) құрылыс процесінде оң сараптамалық қорытынды берілген, жобалау (жобалау-сметалық) құжаттамасында салынып жатқан объектінің беріктігіне, орнықтылығына және сенімділігіне тікелей әсер ететін бұзушылықтар анықталғанда;

4) құрылыс жобаларына сараптама жүргізу кезінде сараптама ұйымының Қазақстан Республикасы заңнамасының талаптарын және сәулет, қала құрылысы және құрылыс қызметі саласындағы мемлекеттік нормативтерді, палатаның стандарты мен қағидаларын бірнеше рет бұзуы;

5) палатаның жарғысында белгіленген тәртіппен ай сайынғы міндетті мүшелік жарналарды жүйелі түрде (алты айдан астам) төлемеу.

Заңнаманы бұзушылықтар жойылғаннан кейін палатадан алғаш рет шығарылған сараптама ұйымының палатадан шығарылған күннен бастап бір жыл өткен соң палата мүшелігіне кіру үшін құжаттар беруге, палатадан қайта шығарылған кезде палатадан шығару туралы шешім қабылданған күннен бастап үш жыл өткен соң ғана палата мүшелігіне кіру үшін құжаттарды қайта беруге құқығы бар.

8. Палата үшінші тұлғалар алдындағы өзінің мүліктік жауапкершілігін қамтамасыз ету үшін мүліктік жауапкершілік тәсілдерінің бірін қолданады:

1) палатаның азаматтық-құқықтық жауапкершілігін сақтандыру;

2) палата мүшелерін мүліктік жауапкершілікке тарту;

3) Қазақстан Республикасының заңдарында көзделген мүліктік жауапкершілікті қамтамасыз етудің өзге де тәсілдерін пайдалану.

Мүліктік жауапкершілікті қамтамасыз ету тәртібі палатаның қағидаларында белгіленеді.»;

24) мынадай мазмұндағы 64-13-баппен толықтырылсын:

«64-13-бап. Сараптама ұйымдары палатасының өз мүшелерінің

 қызметін бақылауы

1. Палата өз мүшелерінің осы Заңның, өзге де нормативтік құқықтық актілердің, палатаның жарғысының, стандарттары мен қағидаларының талаптарын сақтауын бақылауды жүзеге асырады.

2. Палата мүшелеріне қатысты тексерулерді ұйымдастыру, жүргізу және өтініштерді қарау тәртібі палатаның қағидалары мен стандарттарында белгіленеді.»;

25) мынадай мазмұндағы 64-14-баппен толықтырылсын:

«64-14-бап. Сараптама ұйымдары палатасының жауапкершілігі

1. Палата Қазақстан Республикасы заңнамасының, палата жарғысының, қағидалары мен стандарттарының талаптарын бұзғаны үшін осы Заңға және Қазақстан Республикасының өзге де заңдарына сәйкес жауаптылықта болады.

2. Сараптама ұйымдары, жобалау ұйымдары және тапсырыс берушілер палата жол берген Қазақстан Республикасы заңнамасының, палата жарғысының, қағидалары мен стандарттарының бұзушылықтары туралы сәулет, қала құрылысы және құрылыс істері жөніндегі уәкілетті органға жүгінуге құқылы.

Сәулет, қала құрылысы және құрылыс істері жөніндегі уәкілетті орган осы Заңға және Қазақстан Республикасының өзге де заңдарына сәйкес палатаға ықпал ету шараларын қолдануға құқылы.»;

26) мынадай мазмұндағы 64-15-баппен толықтырылсын:

«64-15-бап. Сараптама ұйымдарының палатасын мемлекеттік бақылау

Сәулет, қала құрылысы және құрылыс істері жөніндегі уәкілетті орган Қазақстан Республикасының Кәсіпкерлік кодексіне сәйкес тексерулер мен профилактикалық бақылау жүргізу арқылы палатаның Қазақстан Республикасы заңнамасының талаптарын орындауын бақылауды жүзеге асырады.»;

27) мынадай мазмұндағы 64-16-баппен толықтырылсын:

«64-16-бап. Сараптама ұйымдары палатасының құқықтары мен міндеттері

1. Сараптама ұйымдарының палатасы:

1) мемлекеттік билік және жергілікті өзін-өзі басқару органдарының және олардың лауазымды адамдарының, заңды тұлғалардың палатаның, оның мүшелерінің құқықтары мен заңды мүдделерін бұзатын не осындай бұзушылық қаупін төндіретін актілеріне, шешімдеріне және (немесе) әрекеттеріне (әрекетсіздігіне) Қазақстан Республикасының заңнамасында белгіленген тәртіппен өз атынан дау айтуға;

2) мемлекеттік құпияларды, коммерциялық және заңмен қорғалатын өзге де құпияны құрайтын мәліметтерді қоспағанда, палатаның өзіне Қазақстан Республикасының заңдарымен жүктелген функцияларды орындауы үшін қажетті ақпаратты Қазақстан Республикасының заңнамасында белгіленген тәртіппен орталық және жергілікті өзін-өзі басқару органдарынан алуға;

3) сараптама ұйымдарының халықаралық ұйымдарына кіруге;

4) мүшелік жарналар жинауға және Қазақстан Республикасының заңдарында тыйым салынбаған басқа да көздерден палатаның мүлкін қалыптастыруға;

5) сәулет, қала құрылысы және құрылыс істері жөніндегі уәкілетті органмен келісу бойынша палатаның қағидалары мен стандарттарын бекітуге;

6) палатаның жарғысында, стандарттарында және қағидаларында белгіленген жағдайларда уәжделген жауап ұсына отырып, палата мүшелігіне қабылдаудан бас тартуға;

7) Қазақстан Республикасының өзге де заңдарында және палатаның жарғысында көзделген өзге де құқықтарды жүзеге асыруға құқылы.

2. Сараптама ұйымдарының палатасы:

1) сәулет, қала құрылысы және құрылыс істері жөніндегі уәкілетті органды «Рұқсаттар және хабарламалар туралы» Қазақстан Республикасының Заңына сәйкес міндетті түрде мүше бола отырып, өзін-өзі реттейтін ұйым қызметін жүзеге асырудың басталғаны туралы хабардар етуге;

2) Қазақстан Республикасының заңнамасын, палатаның жарғысын және ол қабылдаған қағидалар мен стандарттарды сақтауға;

3) осы Заңға, Қазақстан Республикасының өзге де нормативтік құқықтық актілеріне және палатаның жарғысына сәйкес мемлекеттік органдарда, жергілікті өзін-өзі басқару органдарында, сондай-ақ халықаралық сараптама ұйымдарында өз мүшелерінің мүдделерін білдіруге;

4) палата мүшелерінің әрекеттеріне (әрекетсіздігіне) жеке және заңды тұлғалардың өтініштерін қарауға;

5) палатаның интернет-ресурсында орналастырылатын, мемлекеттік монополияға жатқызылмаған сараптама ұйымдарының және аттестатталған сарапшылардың тізілімін жүргізуге;

6) сарапшылардың тәртіптік теріс қылықтары туралы материалдарды қарауға және кінәлі адамдарға қатысты тәртіптік жазалар қолдануға;

7) осы Заңның талаптарына, палатаның стандарттары мен қағидаларына сәйкес өз мүшелерін бақылауды жүзеге асыруға;

8) осы Заңда, Қазақстан Республикасының өзге де заңдарында, палатаның жарғысында, стандарттарында және қағидаларында көзделген негіздер бойынша палатаға мүшелік етуді тоқтата тұруға және тоқтатуға;

9) тоқсан сайын есепті тоқсаннан кейінгі айдың 10-күнінен кешіктірмей, сәулет, қала құрылысы және құрылыс істері жөніндегі уәкілетті органға бекітілген есеп нысанына сәйкес өз қызметі және өз мүшелерінің қызметі туралы ақпаратты палатаның интернет-ресурсында орналастыра отырып ұсынуға, сондай-ақ сәулет, қала құрылысы және құрылыс істері жөніндегі уәкілетті органның сұрау салуы бойынша сараптама ұйымдарының сараптама жүргізуі туралы ақпаратты және деректерді ұсынуға;

10) мемлекеттік монополияға жатқызылмаған жобалау саласындағы «сарапшы» біліктілігін беру туралы аттестат беруге;

11) сарапшылардың біліктілігін арттыру және қайта даярлау курстарын өткізуге;

12) осы Заңда көзделген жағдайларда сарапшы аттестатынан айыруға міндетті.

Қазақстан Республикасының заңдарында және палатаның жарғысында палатаның өзге де міндеттері белгіленуі мүмкін.

3. Палатаның палата мен оның мүшелері мүдделері қақтығысының туындауына әкеп соғатын немесе осындай қақтығыстың туындау қаупін төндіретін қызметті жүзеге асыруына және іс-әрекеттер жасауына құқығы жоқ.

Мүдделер қақтығысын болғызбау немесе реттеу жөніндегі шараларды палата белгілейді.»;

28) 65-баптың 4-тармағы алып тасталсын;

29) мынадай мазмұндағы 65-1-баппен толықтырылсын:

«65-1-бап. Сәулет, қала құрылысы және құрылыс саласындағы жобаларды басқару

1. Жобаны басқару:

- бірегей объектілерге;

- ерекше реттеу және қала құрылысын регламенттеу объектілеріне;

- жауапкершіліктің I деңгейіндегі техникалық және (немесе) технологиялық күрделі объектілерге;

- мемлекеттік сатып алуды қазынашылық қолдауды енгізу шеңберінде іске асырылатын «пилоттық» жобаларға жататын бюджет қаражаты және мемлекеттiк инвестициялардың өзге де нысандары есебiнен қаржыландырылатын объектiлердiң құрылысы жобаларын iске асыру кезiнде жүзеге асырылады.

Өзге объектілер үшін жобаларды басқару тапсырыс берушінің не инвестордың шешімі бойынша жүзеге асырылуы мүмкін.

2. Жобаны басқару оған бастамашы болуды, оны жоспарлауды, орындауды және бақылауды, сондай-ақ жабуды қоса алғанда, инвестициялық жобаның бүкіл өмірлік циклі бойы жүргізіледі.

3. Жобаны басқаруды ұйымдастыру үшін тапсырыс беруші не инвестор сәулет, қала құрылысы және құрылыс саласындағы жобаларды басқару жөніндегі аккредиттелген ұйымды тартады.

Сәулет, қала құрылысы және құрылыс саласындағы жобаларды басқару жөніндегі аккредиттелген ұйымды тапсырыс беруші (инвестор) инвестициялық жобаның өмірлік циклінің кез келген сатысында немесе кезеңінде не жалпы бүкіл өмірлік циклге тартады.

4. Сәулет, қала құрылысы және құрылыс саласындағы жобаларды басқару жөніндегі аккредиттелген ұйым тапсырыс берушімен не инвестормен жасалған шарт негізінде жобаны басқару бойынша инжинирингтік қызметтерді көрсетеді.

5. Жобаларды басқару жөніндегі инжинирингтік қызметтерді көрсету тәртібін және жобаларды басқару жөніндегі қызметтерді көрсететін ұйымдарға қойылатын біліктілік талаптарын сәулет, қала құрылысы және құрылыс істері жөніндегі уәкілетті орган белгілейді.

6. Бюджет қаражаты және мемлекеттік инвестициялардың өзге де нысандары есебінен қаржыландырылатын объектілер бойынша жобаларды басқару жөніндегі қызметтерді көрсетуге арналған шығындар есептемелері сәулет, қала құрылысы және құрылыс саласындағы мемлекеттік нормативтерде белгіленген тәртіппен орындалады.

Инвестициялардың басқа түрлері есебінен қаржыландырылатын объектілер бойынша жобаларды басқару жөніндегі қызметтерді көрсетуге арналған шығындарды есептеу кезінде мемлекеттік нормативтер ұсынымдық сипатта болады.»;

30) 68-баптың 12-тармағы мынадай редакцияда жазылсын:

«12. Құрылыс-монтаждау жұмыстарын жүргізу басталғанға дейін тапсырыс беруші мемлекеттік сәулет-құрылыс бақылауын жүзеге асыратын органдарды «Рұқсаттар және хабарламалар туралы» Қазақстан Республикасының Заңында белгіленген тәртіппен құрылыс-монтаждау жұмыстарын жүргізу жөніндегі қызметті жүзеге асырудың басталғаны туралы хабардар етуге міндетті.

Бұл ретте энергия беруші ұйымдардың кәсіпкерлік субъектілерін белгіленген қуаты 200 кВт дейінгі электр қондырғыларының меншікті желілеріне технологиялық қосу жөніндегі құрылыс-монтаждау жұмыстарының басталғаны туралы хабардар етуі талап етілмейді.

Мемлекеттік сәулет-құрылыс бақылауын жүзеге асыратын органдар құрылыс-монтаждау жұмыстарының басталғаны туралы хабарламаны алғаннан кейін электрондық ақпараттық ресурстар мен ақпараттық жүйелерде:

1) жер учаскесіне тиісті құқықтың;

2) құрылыс жобаларын әзірлеу үшін бастапқы рұқсат құжаттардың;

3) эскиздік жобаны келісудің;

4) бекітілген жобалау-сметалық құжаттаманың;

5) құрылыс объектілеріне ведомстводан тыс кешенді сараптаманың оң қорытындысының болуы мен дәйектілігін тексеруге міндетті.

Жоспарланатын құрылыс жобасының жобаның ведомстводан тыс сараптамасының қорытындысында белгіленген жауапкершілік деңгейіне, қала құрылысы талаптары мен құжаттамасына, лицензия санатына, аккредиттеу туралы аттестаттар мен куәліктердің жауапкершілік деңгейіне, лицензияның кіші түрлеріне сәйкестігі тексерілді.

Сәйкессіздік анықталған жағдайда құрылыс-монтаждау жұмыстарының басталуы туралы хабарлама «Рұқсаттар және хабарламалар туралы» Қазақстан Республикасының Заңында белгіленген тәртіппен алып тасталады.

Объектілерді пайдалануға қабылдау актісін салыстыру кезінде осы талаптарды қоюға тыйым салынады.»;

31) 68-бап мынадай мазмұндағы 13-1-тармақпен толықтырылсын:

«13-1. Жалпыға ортақ пайдаланылатын автомобиль жолдарын салу, реконструкциялау және күрделі жөндеу жобаларын іске асыру кезінде Жол активтерінің сапасы ұлттық орталығы Қазақстан Республикасының заңнамасында белгіленген тәртіппен жұмыстардың, конструкциялардың, жабдықтардың және тұтастай объектінің сапасы туралы декларация береді.»;

32) мынадай мазмұндағы 68-1-баппен толықтырылсын:

«68-1-бап. Құрылыс объектілерін ақпараттық модельдеу

1. Құрылыс объектісі бойынша ақпаратты басқару процесінің негізгі қағидаттары мен оған қойылатын негізгі талаптар, ақпараттық модельді жасауды, оны пайдалануды, сондай-ақ әзірлеуге барлық мүдделі тұлғалар үшін деректер мен ақпарат алмасу және деректерді сақтау шарттары және мемлекеттік инвестициялар және квазимемлекеттік сектор субъектілерінің қаражаты есебінен ҚОАМТ-ны пайдалана отырып объектілерді салу жобаларын іске асыру ҚОАМТ-ны қолдану жөніндегі Қазақстан Республикасының мемлекеттік нормативтерінде келтірілген.

2. Ақпараттық модель құрылыс объектісінің өмірлік циклінің барлық кезеңінде ақпаратты тиімді басқаруды қамтамасыз етуге тиіс.

3. Құрылыс ақпаратын сыныптау мен кодтаудың бірыңғай жүйесі құрылыс объектісі туралы ақпаратты құру және басқару кезінде қолданылады.

4. Қаржыландырылуы мемлекеттік инвестициялар және квазимемлекеттік сектор субъектілерінің қаражаты есебінен көзделетін тұрғын үй-азаматтық технологиялық күрделі объектілерді жобалау
ҚОАМТ пайдаланыла отырып жүзеге асырылады.

Жобаларды әзірлеу тәртібі және ақпараттық модельдеуді пайдаланыла отырып алынатын жобалау құжаттаманы ресімдеу бойынша талаптар
ҚОАМТ қолдану бойынша нормативтік техникалық құжаттарда белгіленеді.

33) 70-бап мынадай мазмұндағы 2-1-тармақпен толықтырылсын:

«2-1. Жалпыға ортақ пайдаланылатын автомобиль жолдарын салу, реконструкциялау және күрделі жөндеу жобаларын іске асыру кезінде құрылыс өнімінің сапасы құрылыс-монтаждау жұмыстарына және құрылыс материалдарына сараптама жүргізу Жол активтерінің сапасы ұлттық орталығын тарта отырып қамтамасыз етіледі.»;

34) 73-бап мынадай мазмұндағы 5-1-тармақпен толықтырылсын:

«5-1. Жалпыға ортақ пайдаланылатын автомобиль жолдарын салу, реконструкциялау және күрделі жөндеу жобалары бойынша құрылыс мердігерлігінің шарты бойынша орындалған жұмыстарды қабылдау кезінде Жол активтерінің сапасы ұлттық орталығы Қазақстан Республикасының заңнамасында белгіленген тәртіппен жұмыстардың, конструкциялардың және тұтастай объектінің сапасы туралы декларация береді.»;

35) 75-1-баптың 2 және 3-тармақтары мынадай редакцияда жазылсын:

«2. Сәулет және қала құрылысы саласындағы функцияларды жүзеге асыратын жергілікті атқарушы органдар «Азаматтарға арналған үкімет» мемлекеттік корпорациясынан құжаттарды алған кезден бастап бір жұмыс күні өткенге дейін тапсырыс берушінің құрылыс салуды ұйымдастыру және рұқсат беру рәсімдерінен өту қағидаларында айқындалған рәсімдерді сақтауын, оның ішінде:

1) бастапқы рұқсат құжаттарының болуын және олардың объектіні пайдалануға қабылдау актісінде көрсетілген деректерге сәйкестігін;

2) эскиздік жобаның болуын және объект жоспарының бұрын берілген нобайлық жобаға сәйкестігін салыстырып тексеруді жүргізеді.

Салыстырып тексеру қорытындысы бойынша құрылыс объектісі әзірлеуді ұйымдастыру және рұқсат беру рәсімдерін өткізу қағидаларының талаптарына сәйкес келгенде пайдалануға қабылдау актісі есепке алынады, ал сәйкессіздік анықталған жағдайда, «Азаматтарға арналған үкімет» мемлекеттік корпорациясынан құжаттарды алған күннен бастап бір жұмыс күні ішінде бұл туралы мемлекеттік сәулет-құрылыс бақылау органына және тіркеуші органға сәйкессіздік себептерін егжей-тегжейлі сипаттай отырып, жазбаша түрде хабарлайды.

Сәйкессіздік болмаған жағдайда «Азаматтарға арналған үкімет» мемлекеттік корпорациясынан құжаттарды алған кезден бастап бір жұмыс күні ішінде тіркеуші органға жазбаша хабарлайды.

3. Мемлекеттік сәулет-құрылыс бақылау органдары «Азаматтарға арналған үкімет» мемлекеттік корпорациясынан құжаттарды алған кезден бастап бір жұмыс күні өткенге дейін тапсырыс берушінің Қазақстан Республикасының сәулет, қала құрылысы және құрылыс қызметі туралы заңнамасында белгіленген нормалар мен талаптарды сақтауы тұрғысынан, оның ішінде;

1) келiсiмдердiң болуын және алынған құжаттардың бекiтiлген нысандарға және құрылыс саласындағы құрылыс салуды ұйымдастыру және рұқсат беру рәсiмдерiнен өту қағидаларының белгiленген талаптарына сәйкестiгiн;

2) уәкiлеттi мемлекеттiк органның халықтың жүрiп-тұруы шектеулi топтары үшін қолжетімділіктiң қамтамасыз етілуін растауының болуын;

3) объектінің (ғимараттың, құрылысжайдың, үй-жайлардың) қалыпты пайдаланылуын қамтамасыз ететін және пайдаланушы ұйымдар қабылдаған сыртқы инженерлік коммуникациялармен қамтамасыз етілуін;

4) тұрғын үйлерде орналасқан тұрғын және тұрғын емес үй-жайлардың шуды оқшаулау талаптарына сәйкестігін;

5) жерасты инженерлік желілерінің және/немесе ғимараттардың (құрылысжайлардың) нақты жағдайының атқарушы геодезиялық түсірілімінің болуын;

6) объектінің қабаттар бойынша жоспарының және (немесе) түсіндірмесі бар жоспарының болуын;

7) құрылыс-монтаждау жұмыстарының басталуы туралы хабарламаның, оның ішінде құрылыс кезеңіндегі барлық өзгерістер туралы жаңартылған деректердің болуын;

8) техникалық қадағалауды жүзеге асыратын адамдардың белгіленген міндеттерін сақтауын;

9) техникалық-экономикалық көрсеткіштердің ведомстводан тыс кешенді сараптамадан өткен бекітілген жобаға сәйкестігін салыстырып тексереді.

«Азаматтарға арналған үкімет» мемлекеттік корпорациясынан құжаттарды алған күннен бастап бір жұмыс күні ішінде бұзушылықтар анықталған жағдайда бұл туралы тіркеуші орган анықталған бұзушылықтың толық сипаттамасымен жазбаша түрде хабарлайды.

Заңның 73-бабының бұзылуын және рұқсат беру рәсімдерінің сақталмауын көрсететін деректер жеткілікті болған кезде мемлекеттік
сәулет-құрылыс бақылау органдары Қазақстан Республикасы Әкімшілік құқық бұзушылық туралы кодексінің 802-бабына сәйкес тапсырыс берушіні қоспағанда, бұзушылыққа жол берген тұлғаларға қатысты жауапкершілік шараларын қолданады.

«Азаматтарға арналған үкімет» мемлекеттік корпорациясынан құжаттарды алған күннен бастап бір жұмыс күні ішінде бұзушылықтар болмаған жағдайда, бұл туралы тіркеуші органға жазбаша хабарлайды.».

6. «Автомобиль жолдары туралы» 2001 жылғы 17 шілдедегі Қазақстан Республикасының Заңына:

1) 1-бапта:

7) тармақша мынадай редакцияда жазылсын:

«7) автомобиль жолын күтіп-ұстау – автомобиль жолы мен құрылысжайлардың тиісті техникалық жай-күйін қолдау, оның техникалық жай-күйін бағалау жөніндегі, сондай-ақ жол жүрісі қауіпсіздігін ұйымдастыру және қамтамасыз ету жөніндегі жұмыстар кешені;»;

13-2) және 13-3) тармақшалар мынадай редакцияда жазылсын:

«13-2) жол активтерін басқару – автомобиль жолдарын жөндеуге және күтіп-ұстауға арналған бюджет шығыстарын тиімді жоспарлауға, сондай-ақ жол инфрақұрылымы қауіпсіздігінің мониторингіне бағытталған жол активтерін диагностикалау және аспаптық зерттеп-қарау жөніндегі қызмет;

13-3) Жол активтерінің сапасы ұлттық орталығы – автомобиль жолдары жөніндегі уәкілетті мемлекеттік органның қарауындағы автомобиль жолдарының жұмыстары мен материалдарының сапасына сараптама жасау, жол активтерін басқару, автомобиль жолдарын орташа жөндеуге арналған техникалық құжаттамаға ведомстволық сараптама жүргізу жөніндегі функцияларды және осы Заңға сәйкес өзге де функцияларды орындайтын заңды тұлға;»;

мынадай мазмұндағы 15-1) және 19-2) тармақшалармен толықтырылсын:

«15-1) Жол ғылыми-зерттеу институты – ғылымды дамыту және Қазақстан Республикасының автожол саласының нормативтік базасын жетілдіру мен әзірлеу; жол-құрылыс материалдарының бірыңғай базасын және жаңа технологиялар құру, жаңарту және жүргізу; автомобиль жолдарын салу, реконструкциялау, күрделі, орташа жөндеу үшін
техникалық-экономикалық негіздемелерге және жобалау-сметалық құжаттамаға жаңа технологиялар мен материалдарды ендіру бойынша ғылыми сараптама жүргізу; автожол саласы жұмыскерлерінің біліктілігін міндетті арттыру және қайта даярлау жөніндегі іс-шаралар кешенін жүзеге асыру жөніндегі оператордың функциялары жүктелген автомобиль жолдары жөніндегі уәкілетті мемлекеттік орган атынан жарғылық капиталына мемлекет қатысатын заңды тұлға;»;

«19-2) жұмыстар мен материалдардың сапасына сараптаманың ақпараттық жүйесі – автомобиль жолдарын салу, реконструкциялау, жөндеу және күтіп-ұстау кезінде жұмыстар жүргізу объектілерінде жұмыстар мен материалдардың сапасын сараптау қызметін бақылау процесін автоматтандыруға арналған жүйе;»;

15-2) тармақша мынадай редакцияда жазылсын:

«15-2) жол инфрақұрылымы қауіпсіздігінің мониторингі – жол жүрісі қауіпсіздігін қамтамасыз ету жөніндегі іс-шараларды әзірлеу үшін диагностика нәтижелерін пайдалану арқылы автомобиль жолдарының авариялылығы қатерінің деңгейін бағалау жөніндегі іс-шаралар кешені;»;

мынадай мазмұндағы 15-3) тармақшамен толықтырылсын:

«15-3) жол-құрылыс материалдары мен жаңа технологиялардың бірыңғай базасы – Қазақстан Республикасының автожол саласындағы
жол-құрылыс материалдары, жаңа материалдар, жаңа технологиялар және қазіргі заманғы шешімдер бойынша ақпаратты қамтитын, автомобиль жолдарын пайдаланушылар үшін автомобиль жолдары жөніндегі уәкілетті органның ақпараттық жүйесі;»;

мынадай мазмұндағы 2-1) тармақшамен толықтырылсын:

«2-1) автомобиль жолдарын салу және реконструкциялау жобалары бойынша толық аяқталған шарттарындағы кешенді жұмыстар – жобалау және іздестіру, құрылыс-монтаждау жұмыстарын орындауды және/немесе объектілерді күтіп-ұстауды және пайдалануды қамтитын жұмыстар жиынтығы;»;

2) 11-бапта:

8-2) тармақша мынадай редакцияда жазылсын:

«8-2) Ұлттық операторды, Жол активтерінің сапасы ұлттық орталығын және Жол ғылыми-зерттеу институтын құру;»;

3) 12-баптың 2-тармағында:

8-2) тармақша мынадай редакцияда жазылсын:

«8-2) автомобиль жолдары мен құрылысжайларды жөндеу және
күтіп-ұстау жөніндегі жұмыстарға арналған шығындарды қаржыландырудың ғылыми негізделген нормативтерін дайындау;»;

мынадай мазмұндағы 14-3) тармақшамен толықтырылсын:

«14-3) Жол ғылыми-зерттеу институтын Қазақстан Республикасының бюджет заңнамасына сәйкес қаржыландыру;»;

36) тармақша мынадай редакцияда жазылсын:

«36) Жол активтерінің сапасы ұлттық орталығы жүзеге асыратын автомобиль жолдарын салу, реконструкциялау, жөндеу және күтіп-ұстау кезінде жұмыстар мен материалдардың сапасына сараптама жасауды ұйымдастыру үшін ақпараттық жүйелер порталын жүргізу қағидаларын бекіту;»;

мынадай мазмұндағы 36-3) тармақшамен толықтырылсын:

«36-3) Жол активтерінің сапасы ұлттық орталығы жүзеге асыратын салу, реконструкциялау және күрделі жөндеу жобаларының техникалық бөлігін келісу бойынша жұмыстардың құнын айқындау әдістемесін бекіту;»;

38) тармақша мынадай редакцияда жазылсын:

«38) астананың, республикалық маңызы бар қалалардың көшелерін, облыстық және аудандық маңызы бар автомобиль жолдарын, сондай-ақ елді мекендердің көшелерін жөндеуге және күтіп-ұстауға арналған қаржыландыру нормативтерін бекіту;»;

43) тармақшадағы «ұйымдастыру жатады.» деген сөздер «ұйымдастыру;» деген сөзбен ауыстырылып, мынадай мазмұндағы 44), 45), 46), 47), 48), 49), 50), 51), 52) және 53) тармақшалармен толықтырылсын:

«44) жол-құрылыс материалдары мен жаңа технологиялардың бірыңғай базасын қалыптастыру және жүргізу қағидаларын бекіту;

45) қолданыстағы нормативтік бағалар шеңберінде автожол саласының жобалау-сметалық құжаттамаларында ғылымды дамытуға арналған шығындарды айқындау жөніндегі әдістемені бекіту;

46) автомобиль жолдары саласындағы мемлекеттік нормативтерді әзірлеу, келісу, бекіту, тіркеу және қолданысқа енгізу (қолданысын тоқтата тұру, күшін жою) тәртібін бекіту;

47) автожол саласы жұмыскерлерінің біліктілігін міндетті арттыру және қайта даярлауды ұйымдастыру қағидаларын бекіту;

48) жаңа технологиялар мен материалдарды ендіру бойынша автожол саласы құрылысының жобаларына ғылыми сараптама жүргізу жөніндегі жұмыстардың құнын айқындау әдістемесін бекіту;

49) автомобиль жолдарын салу, реконструкциялау және жөндеу кезінде жұмыстардың сапасын бақылау және оларды қабылдап алу жөніндегі қағидаларды бекіту;

50) автомобиль жолдарын диагностикалау және аспаптық тексеру нәтижелері бойынша құрылыс және жөндеу жобаларын қаржыландыру үшін жоспарлау және іріктеу қағидаларын бекіту;

51) Жол активтерінің сапасы ұлттық орталығы жүзеге асыратын автожол саласының жобаларын салу, реконструкциялау және күрделі жөндеу жобаларының техникалық бөлігін келісу тәртібін бекіту;

52) Қазақстан Республикасында автомобиль жолдарын орташа жөндеудің сметалық құнын айқындау тәртібін бекіту;

53) Қазақстан Республикасында автомобиль жолдарын салу және реконструкциялау жөніндегі толық аяқталған жобаларды іске асыру тәртібін бекіту жатады.»;

4) 14-бап мынадай мазмұндағы 5 және 6-тармақтармен толықтырылсын:

«5. Қолданыстағы автомобиль жолдарын салу, реконструкциялау, күрделі, орташа жөндеу үшін техникалық-экономикалық негіздемелерді және жобалау-сметалық құжаттаманы әзірлеу кезінде әзірлеушілер Қазақстан Республикасының заңнамасына сәйкес міндетті түрде Жол ғылыми-зерттеу институтының ғылыми қорытындысын алуға тиіс.

6. Қолданыстағы автомобиль жолдарын салу, реконструкциялау және күрделі жөндеу үшін техникалық-экономикалық негіздемелерді және жобалау-сметалық құжаттаманы әзірлеу кезінде жобаны әзірлеушілер Қазақстан Республикасының заңнамасына сәйкес міндетті түрде жобаның техникалық бөлігіне Жол активтерінің сапасы ұлттық орталығының келісуін алуға тиіс.»;

5) 19-2-бап мынадай мазмұндағы 7-тармақпен толықтырылсын:

«7. Автомобиль жолдарын жобалау жол-құрылыс материалдары мен жаңа технологиялардың бірыңғай базасы ескеріле отырып жүзеге асырылады.»;

6) 19-3-бап мынадай мазмұндағы 6-тармақпен толықтырылсын:

«6. Автомобиль жолдарын салу, реконструкциялау және жөндеу
жол-құрылыс материалдары мен жаңа технологиялардың бірыңғай базасы ескеріле отырып жүзеге асырылады.»;

7) 19-4-бап мынадай мазмұндағы 5-тармақпен толықтырылсын:

«5. Автомобиль жолын пайдалану кезеңінде жұмыстар мен материалдардың сапасына сараптама жүргізуге жол берілмейді.»;

8) 19-5-бап мынадай редакцияда жазылсын:

«19-5-бап. Жол-құрылыс материалдарына қойылатын

 қауіпсіздік талаптары

 1. Жол-құрылыс материалдары қоршаған ортаның әсеріне төзімді болуға тиіс, ал олардағы зиянды компоненттер мен қоспалардың құрамы жол берілетін нормалардан аспауға тиіс.

2. Жол-құрылыс материалдары жол-құрылыс материалдары мен жаңа технологиялардың бірыңғай базасы ескеріле отырып қолданылуға тиіс.»;

9) 30-бапта:

2) тармақша мынадай редакцияда жазылсын:

«2) халықаралық және республикалық маңызы бар жалпыға ортақ пайдаланылатын, оның ішінде мемлекеттік тапсырманы орындау шеңберінде не тартылған инвестициялар есебінен сенімгерлік басқаруға берілген автомобиль жолдарын, сондай-ақ толық аяқталған шарттарымен жобаларды салуды, реконструкциялауды, жөндеуді және күтіп-ұстауды ұйымдастыру;»;

мынадай мазмұндағы 2-2) тармақшамен толықтырылсын:

«2-2) халықаралық және республикалық маңызы бар автомобиль жолдарында жол жүрісі қауіпсіздігін қамтамасыз ету жөніндегі іс-шараларды, оның ішінде жол инфрақұрылымы қауіпсіздігінің мониторингі шеңберінде әзірленген іс-шараларды әзірлеу және іске асыру жөніндегі жұмыстарды ұйымдастыру;»;

мынадай мазмұндағы 9-4) тармақшамен толықтырылсын:

«9-4) халықаралық және республикалық маңызы бар автомобиль жолдарында жұмылдыру дайындығын ұйымдастыру;»;

10) мынадай мазмұндағы 7-тараумен толықтырылсын:

«7-тарау. Жол активтерінің сапасы ұлттық орталығы»;

11) мынадай мазмұндағы 31 және 32-баптармен толықтырылсын:

«31-бап. Жол активтерінің сапасы ұлттық орталығының құқықтық жағдайы

1. Жол активтерінің сапасы ұлттық орталығының қызметі осы Заңмен, Қазақстан Республикасының өзге де нормативтік құқықтық актілерімен, сондай-ақ оның ішкі құжаттарымен реттеледі.

2. Жол активтерінің сапасы ұлттық орталығының мүлкі Қазақстан Республикасының заңнамасына сәйкес қалыптастырылады.

3. Жол активтерінің сапасы ұлттық орталығы мемлекеттік сатып алу шарттарына жатпайтын шарттың негізінде ведомстволық сараптаманы жүзеге асырады.

32-бап. Жол активтерінің сапасы ұлттық орталығының өкілеттіктері

Жол активтерінің сапасы ұлттық орталығының өкілеттіктеріне мыналар жатады:

1) автомобиль жолдарындағы жұмыстар мен материалдардың сапасына сараптама жүргізу;

2) объектілер құрылысының жобаларына техникалық сараптама (техникалық-экономикалық негіздеме және жобалау-сметалық құжаттама) бойынша жұмыстар жүргізу;

3) автомобиль жолдарын орташа жөндеуге ведомстволық сараптама жүргізу;

4) жұмыстарды (көрсетілетін қызметтерді) жедел және сенімгерлік басқаруға берілген мүлікпен орындау;

5) бағдарламалық қамтылымды әзірлеуді, жасауды, ендіруді және сүйемелдеуді қоса алғанда, автомобиль жолдарын диагностикалау, паспорттау және аспаптық тексеру;

6) автомобиль жолдарын диагностикалау және аспаптық тексеру нәтижелері бойынша құрылыс және жөндеу жобаларын жоспарлау және қаржыландыру үшін автомобиль жолдарының уәкілетті органына ұсыныстар енгізу;

7) автомобиль жолдарын диагностикалау және аспаптық тексеру нәтижелері бойынша құрылыс және жөндеу жобаларын жоспарлау және қаржыландыру қағидаларын әзірлеу;

8) бағдарламалық қамтылымды, дерекқорларды, цифрлық өнімдер мен сервистерді, сондай-ақ әртүрлі дерекқорлардың өзара іс-қимылы бойынша платформаларды әзірлеу, жасау, ендіру және сүйемелдеу;

9) жүзеге асырылатын қызмет түрлері бойынша оқыту және консультациялық қызметтер көрсету;

10) Қазақстан Республикасының заңнамасында белгіленген тәртіппен автомобиль жолдарын салу, реконструкциялау және күрделі жөндеу жобалары бойынша жұмыстардың, конструкциялардың, жабдықтардың және тұтастай объектінің сапасы туралы қорытынды беру;

11) Жол активтерінің сапасы ұлттық орталығы жүзеге асыратын автомобиль жолдарын салу, реконструкциялау, жөндеу және күтіп-ұстау кезінде жұмыстар мен материалдардың сапасына сараптама жасауды ұйымдастыру үшін порталды және ақпараттық жүйелерді жүргізу тәртібін айқындайтын қағидаларды әзірлеу;

12) Жол активтерінің сапасы ұлттық орталығы жүзеге асыратын автожол саласының жобаларын салу, реконструкциялау және күрделі жөндеу жобаларының техникалық бөлігін келісу тәртібін әзірлеу;

13) Жол активтерінің сапасы ұлттық орталығы жүзеге асыратын автожол саласының жобаларын салу, реконструкциялау және күрделі жөндеу жобаларының техникалық бөлігін келісу бойынша жұмыстардың құнын айқындау әдістемесін әзірлеу.»;

12) мынадай мазмұндағы 8-тараумен толықтырылсын:

«8-тарау. Жол ғылыми-зерттеу институты»;

13) мынадай мазмұндағы 33 және 34-баптармен толықтырылсын:

«33-бап. Жол ғылыми-зерттеу институтының құқықтық жағдайы

1. Жол ғылыми-зерттеу институтының қызметі осы Заңмен, Қазақстан Республикасының өзге де нормативтік құқықтық актілерімен, сондай-ақ оның ішкі құжаттарымен реттеледі.

2. Жол ғылыми-зерттеу институтының мүлкі Қазақстан Республикасының заңнамасына сәйкес қалыптастырылады.

3. Жол ғылыми-зерттеу институты қызметін іске асыру мақсатында Қазақстан Республикасының заңдарында тыйым салынбаған кез келген қаржыландыру көздерін тартуға және пайдалануға құқылы.

4. Жол ғылыми-зерттеу институты мемлекеттік тапсырманы орындау және тартылған инвестициялар шеңберінде жауапты болады.

34-бап. Жол ғылыми-зерттеу институтының өкілеттіктері

Жол ғылыми-зерттеу институтының өкілеттіктеріне мыналар жатады:

1) Қазақстан Республикасының автожол саласының салалық нормативтік-техникалық құжаттарын әзірлеу, жетілдіру, оларға өзекті сипат беру және оны халықаралық стандарттармен үндестіру;

2) жол-құрылыс материалдары мен жаңа технологиялардың бірыңғай базасын қалыптастыру және жүргізу қағидаларын әзірлеу;

3) мемлекеттік тапсырма негізінде жол-құрылыс материалдары мен жаңа технологиялардың бірыңғай базасын жасау, қалыптастыру, өзекті сипат беру және жүргізу;

4) қолданыстағы автомобиль жолдарын салу, реконструкциялау, күрделі, орташа жөндеу үшін техникалық-экономикалық негіздемелерге және жобалау-сметалық құжаттамаға жаңа технологиялар мен материалдарды ендіру бойынша ғылыми сараптама жүргізу;

5) қолданыстағы нормативтік бағалар шеңберінде автожол саласының жобалау-сметалық құжаттамаларында ғылымды дамытуға арналған шығындарды айқындау жөніндегі қағидаларды әзірлеу;

6) мемлекеттік тапсырма негізінде нормативтік-техникалық құжаттарды, ғылыми зерттеулерді, ғылыми-зерттеу және
тәжірибелік-конструкторлық жұмыстарды әзірлеу;

7) автомобиль жолдары саласындағы мемлекеттік нормативтерді әзірлеуді, келісуді, бекітуді, тіркеуді және қолданысқа енгізуді (қолданысын тоқтата тұру, күшін жою) ұйымдастыру тәртібін әзірлеу;

8) автожол саласы жұмыскерлерінің біліктілігін міндетті арттыру және қайта даярлауды ұйымдастыру қағидаларын әзірлеу;

9) тиісті кәсіптер (мамандықтар) бойынша оқу-әдістемелік кешендер әзірлеу;

10) сынақтан өткізілген жаңа технологиялардың тізбесін жасау;

11) тәжірибелік учаскелерді салу және олардың мониторингі, тәжірибелік-өнеркәсіптік қолдану;

12) нормативтік-техникалық құжаттарды әзірлеу;

13) жол төсемінің үлгілік конструкцияларын қалыптастыру;

14) көлемін, қуатын, қорын айқындай отырып, инертті материалдардың карьерлерін зерттеу;

15) көлемін, қуатын, қорын айқындай отырып, өндіруші зауыттардың полимерлері түрлендірген битумдардың, битумдардың сапасын зерттеу;

16) көлемін, қуатын, қорын айқындай отырып, минералдық ұнтақтар өндірісінің сапасын зерттеу;

17) алынған деректер негізінде қолданылу саласын негіздей отырып, пайдаланушылар (жобалаушылар, мердігерлік ұйымдар) үшін толық бірыңғай база жасау;

18) Қазақстан Республикасының автожол саласының ғылымын дамыту және нормативтік базасын жетілдіру;

19) жаңа технологиялар мен материалдарды ендіру бойынша автожол саласы объектілері құрылысының жобаларына ғылыми сараптама жүргізу жөніндегі жұмыстардың құнын айқындау қағидаларын әзірлеу;

20) ғылыми-техникалық болжамдар мен ұсыныстарды әзірлей отырып, автомобиль жолдарын, көпірлер мен жол құрылысжайларын жобалаудың, салудың, жөндеудің және күтіп-ұстаудың әлемдік тәжірибесін зерделеу, талдау және қорыту;

21) автомобиль жолдарын, көпірлер мен жол құрылысжайларын салу және пайдалану тиімділігін арттыруға бағытталған жаңа технологиялық шешімдерді әзірлеу кезінде теориялық зерттеулер мен эксперименттік жұмыстар жүргізу;

22) автомобиль жолдарының, көпірлердің, автомобиль жолдарындағы жасанды құрылысжайлардың ғылыми жұмыстарының,
нормативтік-техникалық құжаттарының, жобалық шешімдерінің ғылыми сараптамасын жүргізу;

23) автомобиль жолдарын, көпірлер мен жол құрылысжайларын салу, жөндеу және күтіп-ұстау кезінде материалдар, конструкциялар мен жұмыс жүргізу технологияларын жетілдіру мәселесі бойынша зерттеулер мен эксперименттік жұмыстар жүргізу;

24) автомобиль жолдарын, көпірлер мен жол құрылысжайларын салуға, жөндеуге және күтіп-ұстауға арналған нормаларды, нормативтерді, тарифтерді және баға индекстерін жасай отырып, автомобиль жолдарын, көпірлер мен жол құрылыстарын салуға, жөндеуге және күтіп-ұстауға арналған инвестициялық ниеттерді және ниеттердің техникалық-экономикалық негіздемелерін және техникалық-экономикалық негіздемелерді әзірлеу;

25) автомобиль жолдары, көпірлер және жол құрылысжайлары саласындағы ұлттық стандарттарды, мемлекетаралық стандарттарды, ведомстволық нормативтік-техникалық құжаттарды әзірлеу;

26) автомобиль жолдарын, көпірлер мен жол құрылысжайларын салу, жөндеу және күтіп-ұстау саласындағы әзірлемелер мен инновацияларды ендіру шеңберінде жобаларды ғылыми-техникалық сүйемелдеу және басқару, техникалық қадағалау;

27) автомобиль жолдарын, көпірлер мен жол құрылысжайларын салу, реконструкциялау, күрделі жөндеу кезінде жаңа технологиялар мен инновацияларды қолдана отырып, жобалау-іздестіру жұмыстарын қоса алғанда, жобалау-іздестіру жұмыстары саласында теориялық және практикалық зерттеулерді орындау;

28) автомобиль жолдарын, көпірлерді және жол құрылысжайларын салу, жөндеу және күтіп-ұстау жөніндегі әзірлемелер мен инновацияларды ендіру шеңберінде ғылыми негізделген нормалар мен бағалауларды, шығындар мен технологиялық карталарды қаржыландыру нормативтерін әзірлеу;

29) Қазақстан Республикасының заңнамасында тыйым салынбаған өзге де қызмет түрлерін жүзеге асыру.».

7. «Қазақстан Республикасының кейбір заңнамалық актілеріне рұқсат беру жүйесін жетілдіру мәселелері бойынша өзгерістер мен толықтырулар енгізу туралы» 2011 жылғы 15 шілдедегі Қазақстан Республикасының Заңына

1) 2-баптың 3-тармағы алып тасталсын.

8. «Қазақстан Республикасының кейбір заңнамалық актілеріне Қазақстан Республикасында кәсіпкерлік қызмет үшін жағдайды түбегейлі жақсарту мәселелері бойынша өзгерістер мен толықтырулар енгізу туралы» 2014 жылғы 29 желтоқсандағы Қазақстан Республикасының Заңына:

1) 1-баптың 38-тармағы 21) тармақшасының елу бесінші, елу алтыншы, елу жетінші, елу сегізінші және елу тоғызыншы абзацтары алып тасталсын;

2) 3-баптың 4 және 4-1-тармақтары алып тасталсын.

9. «Рұқсаттар және хабарламалар туралы» 2014 жылғы 16 мамырдағы Қазақстан Республикасының Заңына:

«Екінші санаттағы рұқсаттар тізбесі» деген 2-қосымшада:

2-бағандағы 347-3-жол мынадай редакцияда жазылсын:

«Техникалық қадағалауды, оның ішінде автомобиль жолдары бойынша техникалық қадағалауды және ғимараттар мен құрылысжайлардың сенімділігін және орнықтылығын техникалық тексеруді жүзеге асыратын заңды тұлғаларды аккредиттеу».

10. «Сыбайлас жемқорлыққа қарсы іс-қимыл туралы» 2015 жылғы
18 қарашадағы Қазақстан Республикасының Заңына:

1-баптың 4) тармақшасы «міндетті мүшелікке (қатысуға) негізделген атқарушы басқару органының және өзін-өзі реттейтін ұйымның мамандандырылған органдарының құрамына кіретін адамдар, автомобиль жолдарында техникалық және авторлық қадағалауды жүзеге асыратын адамдар;» деген сөздермен толықтырылсын.

11. «Тұрғын үй құрылысына үлестік қатысу туралы» 2016 жылғы
7 сәуірдегі Қазақстан Республикасының Заңына:

1) 1-баптың 22) тармақшасы мынадай редакцияда жазылсын:

«22) қарыз капиталы – борыштық міндеттеме түрінде, оның ішінде мерзімділік және қайтарымдылық шарттарында алынған капитал;»;

2) 3-баптың 1-тармағы мынадай редакцияда жазылсын:

«1. Осы Заң бір тарап көппәтерлі тұрғын үйдің құрылысын қамтамасыз етуді және құрылыс аяқталған соң көппәтерлі тұрғын үйдегі пәтерді немесе тұрғын емес үй-жайларды екінші тарапқа беруге, ал екінші тарап көппәтерлі тұрғын үйдегі пәтерлерге немесе тұрғын емес үй-жайларға ақы төлеуге және оларды қабылдауға міндеттенетін қатынастарға қолданылады.

Осы Заңның ережелері Қазақстан Республикасы Бюджет кодексінің
209-бабына сәйкес жергілікті атқарушы органдардың қарыз алуы кезінде туындайтын қатынастарға да қолданылады.»;

8-бапта:

1-тармақ мынадай редакцияда жазылсын:

«1. Бірыңғай оператордың кепілдігін алу тәсілімен тұрғын үй құрылысына үлестік қатысуды ұйымдастыру жөніндегі қызметті жүзеге асыру үшін құрылыс салушы мынадай:

 1) республикалық маңызы бар қалаларда, астанада салған кезде жалпы алаңы кемінде он мың шаршы метр және өзге де әкімшілік-аумақтық бірліктерде салған кезде жалпы алаңы кемінде бес мың шаршы метр көппәтерлі тұрғын үйлер құрылысының іске асырылған объектілері, оның ішінде жиынтығында тапсырыс беруші, мердігер (бас мердігер) ретінде тәжірибесінің болуы;

2) аудиторлық қорытындымен расталған қаржылық есептілігіне сәйкес соңғы екі қаржы жылында қысқа мерзімді және ұзақ мерзімді міндеттемелер шегерілгеннен кейін қалатын шамасы жиынтық активтердің кемінде он пайызы болуға тиіс активтері болуы;

3) қарыз және меншікті капиталдың арақатынасы арқылы есептелген коэффициенттің шамасы көппәтерлі тұрғын үй құрылысы пайдалануға қабылдағанға дейін бүкіл мерзімі ішінде жетіден аспауы тиіс талаптарына сәйкес келуге міндетті.»;

3-тармақ мынадай редакцияда жазылсын:

«3. Бірыңғай оператордың кепілдігін алу тәсілімен тұрғын үй құрылысына үлестік қатысуды ұйымдастыру үшін уәкілетті компанияның:

1) мемлекет берген уақытша өтеулі жер пайдалану (жалға алу) құқығымен немесе меншік құқығымен тиесілі жер учаскесі;

2) кешенді ведомстводан тыс сараптаманың оң қорытындысымен көппәтерлі тұрғын үй құрылысы жобасының жобалау-сметалық құжаттамасы;

3) осы Заңның 20-бабына сәйкес жұмсау үшін жоспарланатын ақшасы және (немесе), егер жер учаскесі меншік құқығымен тиесілі болғанда, жобалау құнының кемінде бес пайызы көлемінде немесе, егер жер учаскесі мемлекет берген уақытша өтеулі жер пайдалану (жалдау) құқығымен тиесілі болса, жобалау құнының кемінде он пайызы көлемінде орындалған жұмыстар актілерімен расталған аяқталмаған құрылысы;

4) кепілдік беру туралы шарт бойынша кепілдік жарна құжаттарын қарағаны үшін комиссияға ақы төлеуге ақшасы;

5) көппәтерлі тұрғын үй құрылысының мердігерлік шарты болуы міндетті.»;

7-тармақ мынадай редакцияда жазылсын:

«7. Осы Заңның талаптарын орындау мақсатында құрылыс салушы мен уәкілетті компания Бірыңғай операторға кепілдік беру туралы шарттың қолданысы ішінде аудиторлық қорытындымен расталған жылдық қаржылық есептілікті және тоқсан сайынғы қаржылық есептілікті Қазақстан Республикасының бухгалтерлік есеп пен қаржылық есептілік туралы заңнамасына сәйкес ақпараттық жүйелер арқылы ұсынады.»;

мынадай мазмұндағы 8-тармақпен толықтырылсын:

«8. Ипотекалық ұйым ретінде Бірыңғай оператор үшін белгіленген пруденциалдық нормативтерді сақтау мақсатында қаржы нарығы мен қаржы ұйымдарын мемлекеттік реттеуді, бақылауды және қадағалауды жүзеге асыратын мемлекеттік орган кепілдік беру туралы жасалған шарт бойынша көппәтерлі тұрғын үй құрылысының жобалық құнын Бірыңғай оператордың кепілдік беру кезіндегі аяқталмаған құрылыс құны мен Бірыңғай оператор қабылдаған инжинирингтік компанияның есебімен расталған соңғы есепті күнге аяқталмаған құрылыс сомасы арасындағы айырмаға мөлшерлес азайтуға жол береді.»;

4) 9-бапта:

1-тармақ мынадай редакцияда жазылсын:

«1.  Екінші деңгейдегі банктің жобаға қатысуы тәсілімен тұрғын үй құрылысына үлестік қатысуды ұйымдастыру бойынша қызметті жүзеге асыру үшін құрылыс салушының республикалық маңызы бар қалалардағы, астанадағы құрылыста жалпы алаңы кемінде он мың шаршы метр және басқа да әкімшілік-аумақтық бірліктердегі құрылыста кемінде бес мың шаршы метр көппәтерлі тұрғын үйлер құрылысының объектілерін өткізу, оның ішінде жиынтығында тапсырыс беруші, мердігер (бас мердігер) ретінде кемінде екі жыл тәжірибесі болуы тиіс.»;

5-тармақ мынадай редакцияда жазылсын:

«5. Құрылыс салушы мен уәкілетті компания осы бапта белгіленген талаптарға сәйкес келген кезде құрылыс салушы және (немесе) уәкілетті компания екінші деңгейдегі банктің ведомстводан тыс кешенді сараптаманың оң қорытындысы бар аяқталмаған құрылыс құнын шегере отырып, көппәтерлі тұрғын үй құрылысы жобасының жобалау-сметалық құжаттамасында көзделген сомаға көппәтерлі тұрғын үй құрылысын қаржыландыруға дайын екендігі туралы растауды алу үшін екінші деңгейдегі банкке өтініш береді.

Екінші деңгейдегі банк көппәтерлі тұрғын үйді қаржыландыруға дайын болған жағдайда:

уәкілетті компанияға көппәтерлі тұрғын үй құрылысын қаржыландыруға дайын екендігі туралы жазбаша растау береді;

уәкілетті компаниямен және инжинирингтік компаниямен үшжақты шарт жасасады, онда осы Заңның 20-бабының 1-тармағында көрсетілген уәкілетті компанияның банктік шоттары бойынша жүргізілетін операциялар туралы ақпаратты инжинирингтік компанияның алуына уәкілетті компанияның келісуі көзделеді.»;

7-тармақ мынадай редакцияда жазылсын:

«7. Үлескерлердің ақшасын тартуға рұқсат алғаннан кейін ғана осы Заңның 20-бабында белгіленген талаптар ескеріле отырып, уәкілетті компанияның банктік шотынан үлескерлердің ақшасын пайдалануға жол беріледі.

 Екінші деңгейдегі банк үлескерлердің ақшалай қаражатын жобалық қаржыландырумен араластыру туралы шешім қабылдауға құқылы.»;

5) 10-бапта:

1-тармақ мынадай редакцияда жазылсын:

«1. Көппәтерлі тұрғын үйдің қаңқасы тұрғызылғаннан кейін үлескерлердің ақшасын тарту тәсілімен тұрғын үй құрылысына үлестік қатысуды ұйымдастыру бойынша қызметті жүзеге асыру үшін құрылыс салушы соңғы үш жыл бойы, оның ішінде тапсырыс беруші, мердігер (бас мердігер) ретінде республикалық маңызы бар қалалардағы, астанадағы құрылыс кезінде жиынтығында жалпы алаңы кемінде отыз алты мың шаршы метр және басқа да әкімшілік-аумақтық бірліктердегі құрылыс кезінде кемінде он сегіз мың шаршы метр көппәтерлі тұрғын үйлерді Қазақстан Республикасының аумағында салуға және пайдалануға беруге міндетті. Бұл ретте құрылыс салушының еншілес мекемелерінің жиынтық тәжірибесі ескеріледі.»;

6) 11-бапта:

1-тармақ мынадай редакцияда жазылсын:

«1. Тұрғын үй құрылысына үлестік қатысу туралы шарт жазбаша не электрондық нысанда жасалады және осы Заңның [12-бабында](https://adilet.zan.kz/kaz/docs/Z1600000486#z12) көзделген тәртіппен көппәтерлі тұрғын үйдің орналасқан жеріндегі жергілікті атқарушы органда ол есепке қойылған кезден бастап жасалған болып есептеледі.»;

7) 12-бапта:

1-тармақ мынадай редакцияда жазылсын:

«1. Тұрғын үй құрылысына үлестік қатысу туралы шарт, оған енгізілетін өзгерістер және (немесе) толықтырулар, сондай-ақ ол бойынша талап ету құқығын басқаға беру туралы шарт уәкілетті компанияның ұсынысы бойынша Тұрғын үй құрылысына үлестік қатысудың бірыңғай ақпараттық жүйесі арқылы көппәтерлі тұрғын үйдің орналасқан жеріндегі жергілікті атқарушы органда міндетті есепке алынуға жатады.»;

2-тармақ мынадай редакцияда жазылсын:

«2. Тұрғын үй құрылысына үлестік қатысу туралы шартты есепке алу Тұрғын үй құрылысына үлестік қатысудың бірыңғай ақпараттық жүйесі арқылы уәкілетті орган бекіткен тұрғын үй құрылысына үлестік қатысу туралы шарттарды, сондай-ақ олар бойынша талап ету құқығын басқаға беру туралы шарттарды есепке алуды жүргізу қағидаларына сәйкес жүзеге асырылады.»;

8) 13-бапта:

мынадай мазмұндағы 5-тармақпен толықтырылсын:

«5. Тұрғын үй құрылысына үлестік қатысу туралы шартты тараптардың келісімі бойынша, сондай-ақ уәкілетті компанияның бастамасы бойынша мынадай негіздер бойынша:

1) үлескер осы Заңның 14-бабы 2-тармағы 1) және 3) тармақшаларының талаптарын орындамаған кезде;

2) төтенше және алдын алуға болмайтын мән-жайлар (дүлей құбылыстар, соғыс қимылдары, төтенше жағдай және т.б.) кезінде көппәтерлі тұрғын үйдің құрылысы тоқтатыла тұрған және консервациялау кезінде;

3) осы Заңда көзделген өзге де жағдайларда бұзылады.

Тұрғын үй құрылысына үлестік қатысу туралы шарт бұзылған жағдайда шарт бойынша енгізілген ақшалай сома тұрғын үй құрылысына үлестік қатысу шарты бұзылған кезден бастап күнтізбелік 30 күннен кешіктірілмей үлескерге толық көлемде қайтарылады.»;

9) 15-бапта:

2-тармақ мынадай редакцияда жазылсын:

«2. Үлескердің міндеттемелері үлестің құнын толық көлемде төлеген және оны тұрғын үй құрылысына үлестік қатысу туралы шартқа сәйкес көппәтерлі тұрғын үйде қабылдаған кезден бастап орындалған болып есептеледі.

Үлескер көппәтерлі тұрғын үйдегі үлесті қабылдау жөніндегі міндеттемені үлескер уәкілетті компаниядан хабарлама алған кезден бастап күнтізбелік отыз күн ішінде орындамаған жағдайда үлескер уәкілетті компанияға тұрғын үй құрылысына үлестік қатысу туралы шартта белгіленген мөлшерде тұрақсыздық айыбын төлейді.

Көрсетілген мерзім уәкілетті компания жұмыс нәтижелерін қабылдау кезінде жобалау-сметалық құжаттамадан немесе тұрғын үй құрылысына үлестік қатысу туралы шарттан ауытқуды анықтаған үлескердің ескертулерін қарайтын және/немесе жоятын кезеңге тоқтатыла тұрады.»;

10) 16-бапта:

4-тармақ мынадай редакцияда жазылсын:

«4. Уәкілетті компания үлескерді кезекті төлемді төлемегені туралы пошта арқылы хабардар етуге міндетті. Мұндай хабарлама салым тізімдемесі бар тапсырыс хатпен жүзеге асырылуға немесе үлескерге қолхатпен жеке табыс етілуге тиіс.

Үлескердің шарттық міндеттемелерді орындаудан бас тарту фактісін тану үшін:

тұрғын үй құрылысына үлестік қатысу туралы шарт бойынша алғашқы төлем енгізілмеген жағдайда жалпы мерзімі өткізіп алған төлем мерзімі кемінде күнтізбелік он төрт күннен төлемді (төлемдерді) төлемегені туралы бір хабарламаның;

үлескер тұрғын үй құрылысына үлестік қатысу туралы шарт бағасының жетпіс пайызынан аз төлеген жағдайда өткізіп алған төлемнің (төлемдердің) жалпы мерзімі кемінде бір ай болатын төлемді (төлемдерді) төлемегені туралы кемінде екі хабарламаның;

үлескер тұрғын үй құрылысына үлестік қатысу туралы шарт бағасының жетпіс пайызынан астамын төлеген жағдайда өткізіп алған төлемнің (төлемдердің) жалпы мерзімі кемінде үш ай төлемді (төлемдерді) төлемегені туралы кемінде үш хабарламаның болуын белгілеу қажет.

 мынадай мазмұндағы 4-1-тармақпен толықтырылсын:

«4-1. Үлескер құрылыс сапасы бойынша наразылықтар болмаған және көппәтерлі тұрғын үйді пайдалануға қабылдаудың тіркелген актісі болған кезде көппәтерлі тұрғын үйдегі үлесті қабылдамаған жағдайда, үлескер уәкілетті компаниядан үлесті беру туралы шартқа қол қоя отырып, хабарлама алған кезден бастап күнтізбелік отыз күн ішінде уәкілетті компания тұрғын үй құрылысына үлестік қатысу туралы шартты бұзуға құқылы.

Үлескерге тұрғын үй құрылысына үлестік қатысу туралы шарттың бұзылуы туралы жазбаша нысанда мынадай тәсілдердің бірімен хабарлама жіберу арқылы:

қолма-қол қолхатпен;

табыс ету туралы хабарламасы бар тапсырысты хатпен;

ұялы байланыс немесе электрондық пошта арқылы не хабарламаны тіркеуді қамтамасыз ететін өзге де байланыс құралдары пайдаланыла отырып хабарланады.

Тұрғын үй құрылысына үлестік қатысу туралы шарт пошта немесе өзге байланыс ұйымынан жауап алған күннен бастап не ұялы байланыс немесе электрондық пошта арқылы хабарлама жіберілген күннен бастап бес жұмыс күні өткен соң бұзылған болып есептеледі.»;

11) 16-бапта:

мынадай мазмұндағы 6-тармақпен толықтырылсын:

«6. Төтенше және алдын алуға болмайтын мән-жайлар кезінде объектіні салу және консервациялау алты айдан астам уақытқа тоқтатыла тұрған жағдайда уәкілетті компания үлескерлерге осы баптың 4-1-тармағында көзделген тәртіппен тұрғын үй құрылысына үлестік қатысу туралы шарттың бұзылғаны туралы хабарлайды немесе осы Заңның 19-бабы 12-тармағының ережелерін қолданады.»;

12) 18-бапта:

3-тармақ мынадай редакцияда жазылсын:

«3. Үлескерлердің ақшасын тартуға рұқсат алу үшін құрылыс салушы мен уәкілетті компания осы Заңның 9-бабының 1 және 3-тармақтарында және 10-бабының 1 және 3-тармақтарында көрсетілген талаптарға сәйкестігін растайтын құжаттардың көшірмелерін қоса бере отырып, жергілікті атқарушы органға өтініш жібереді (тұрғын үй құрылысына үлестік қатысуды ұйымдастыру тәсіліне қарай).»;

13) 19-бапта:

3-тармақ мынадай редакцияда жазылсын:

«3. Жобалау-сметалық құжаттамаға сәйкес мердігерлік шарты бойынша мердігер (бас мердігер) орындаған жұмыстар үшін төлемдерді төлеу инжинирингтік компания растаған орындалған жұмыстар актілерінің негізінде уәкілетті компанияның банктік шотынан жүргізіледі.

Үлескерлердің ақшасын уәкілетті компанияның банк шотынан пайдалану кезінде мынадай талаптардың бірін ескере отырып, құрылыстың жобалау-сметалық құжаттамасына сәйкес мердігерлік шарт бойынша мердігерге (бас мердігерге) төлемдерді алдын ала төлеуге жол беріледі:

 1) мердігердің (бас мердігердің) міндеттемелерін тиісінше орындауды қамтамасыз ету болып табылатын аванстық төлемді қайтару бойынша екінші деңгейдегі банктің шартсыз және қайтарып алынбайтын кепілдігі болған кезде уәкілетті компаниямен жасалған мердігерлік шарт құнының елу пайызынан;

2) уәкілетті компаниямен қамтамасыз етусіз жасалған мердігерлік шарт сомасының он бес пайызынан аспауға тиіс.

Мердігер (бас мердігер) орындаған жұмыстар үшін төлемдерге кейіннен ақы төлеу орындалған жұмыстар актілерінен төленген авансты тепе-тең ұстап, осы Заңның 20-бабында айқындалған тәртіпте жүргізіледі.»;

12-тармақ мынадай редакцияда жазылсын:

«12. Көппәтерлі тұрғын үй объектісін салуды және консервациялауды алты айдан астам уақытқа тоқтата тұрған кезде және осы жоба бойынша үлескерлер болмаған және бұл туралы құрылыс салушы мен уәкілетті компанияның тиісті хабарламасы болған жағдайда Бірыңғай оператор құрылыс салушымен және уәкілетті компаниямен кепілдік беру туралы шартты бұзу туралы шешім қабылдайды.»;

14) 20-бапта:

1-тармақ мынадай редакцияда жазылсын:

«1. Көппәтерлі тұрғын үй құрылысына бағытталған ақшаны мақсатты пайдалануды қамтамасыз ету мақсатында уәкілетті компания екінші деңгейдегі банкте тек бір ғана екінші деңгейдегі банкте ұлттық валютада бір ғана ағымдағы шотты ашуға міндетті.

Уәкілетті компания ұлттық валютада банк шоты ашылған екінші деңгейдегі банкте:

шетел валютасында кемінде бір ағымдағы шотты;

ұлттық валютада кемінде бір жинақ шотты ашуға құқылы.

Уәкілетті компания осы баптың 6-тармағының талаптарын одан әрі сақтаған жағдайда, Уәкілетті компанияның осы тармақта көрсетілген шоттары арасында ақша аударымдарын жүзеге асыруға жол беріледі.

Бірыңғай оператордың кепілдігін алу тәсілімен тұрғын үй құрылысына үлестік қатысуды ұйымдастыру кезінде уәкілетті компания мен мердігер (бас мердігер) Қазақстан Республикасының Ұлттық Банкі белгілейтін рейтингтік агенттіктердің тізбесіне енгізілген рейтингтік агенттіктің бірі берген, «B+» төмен емес шетел валютасындағы кредиттік рейтингі бар екінші деңгейдегі банкте шот ашуға міндетті. Бірнеше агенттіктердің рейтингтері болған кезде ең азы қолданылады.»;

2 тармақ мынадай редакцияда жазылсын:

«2. Уәкілетті компанияның банктік шотынан ақшаны пайдалану инжинирингтік компания растаған орындалған жұмыстар актілерінің негізінде осы баптың 8-тармағына сәйкес қаржыландыру мақсаттары үшін банктік шот шартының талаптарына сәйкес жүзеге асырылады.

Екінші деңгейдегі банк инжинирингтік компания орындалған жұмыстар актісінде осы соманы растаған жағдайда уәкілетті компанияның төлем құжатында көрсетілген сомаға ақша аударуы туралы нұсқауды орындауды жүзеге асырады. Екінші деңгейдегі банктің уәкілетті компанияның ақша аудару туралы нұсқауларын осы талапты бұза отырып орындауына жол берілмейді.

Осы талап бұзылған жағдайда, екінші деңгейдегі банк көппәтерлі тұрғын үй құрылысының жобасына келтірілген залалдар үшін Қазақстан Республикасының заңнамасында белгіленген жауаптылықта болады.»;

3-тармақ мынадай редакцияда жазылсын:

«3. Бірыңғай оператордың кепілдігін алу тәсілімен тұрғын үй құрылысына үлестік қатысуды ұйымдастыру жөніндегі қызметті жүзеге асыру кезінде банк шоты осы Заңның 8-бабы 3-тармағының 3) және
4) тармақшаларына сәйкес уәкілетті компанияның ақшасын, көппәтерлі тұрғын үйдегі үлестерді төлеуге алынған ақшаны, қарыз қаражатын (бар болса) орналастыру және орындалған жұмыстардың актілеріне немесе жобалау-сметалық құжаттамаға сәйкес өзге де қаржы құжаттарына сәйкес ақшаны жұмсау үшін пайдаланылады.

Құрылыс процесінде сметада белгіленгеннен жоғары құндағы материалдарды сатып алу қажет болған жағдайда уәкілетті компанияның сметалық құжаттаманы түзетпей мынадай қаражатты:

1) осы Заңның талаптарына сәйкес енгізілген өз ақшасын;

2) көппәтерлі тұрғын үйдегі, оның ішінде әрбір үлескерден түсетін түсімдер бөлінісіндегі үлестерді төлеуге алынған ақшаны;

3) көппәтерлі тұрғын үй құрылысын қаржыландыру мақсатында берілген қарыз қаражатын (бар болса) пайдалануына жол беріледі.

Уәкілетті компания материалдардың құнын растау үшін уәкілетті компания мен құрылыс салушы бекіткен және авторлық және техникалық қадағалауларды жүзеге асыратын инжинирингтік компаниялармен келісілген құн өзгерістері туралы тиісті құжаттаманы ұсынады.»;

10-тармақ мынадай редакцияда жазылсын:

«10. Үлескерлердің ақшасын мақсатсыз пайдалану анықталған кезде инжинирингтік компания үш жұмыс күні ішінде Бірыңғай операторға, жергілікті атқарушы органға немесе екінші деңгейдегі банкке (тұрғын үй құрылысына үлестік қатысуды ұйымдастыру тәсіліне қарай) хабарлайды.

 Құрылыс салушы және (немесе) уәкілетті компания, мердігер (бас мердігер) үш жұмыс күні ішінде уәкілетті компанияның банктік шотына мақсатсыз пайдаланылған соманы өтеуге міндетті, бұл ретте инжинирингтік компания осы фактіні растауға және уәкілетті компанияның төлем құжаттарын орындаудың заңдылығын растайтын құжаттарды ұсынуға міндетті.

Осы талап бұзылған жағдайда, оның ішінде мерзімдері бойынша Бірыңғай оператор, жергілікті атқарушы орган немесе екінші деңгейдегі банк (тұрғын үй құрылысына үлестік қатысуды ұйымдастыру тәсіліне қарай) үш жұмыс күні ішінде кепілдік беру жағдайының басталуы туралы шешім қабылдайды.»;

11-тармақ мынадай редакцияда жазылсын:

«11. Уәкілетті компанияның банктік шотта орналастырылған ақшасы құрылыс салушының немесе уәкілетті компанияның осы Заңда көзделмеген, салынып жатқан көппәтерлі тұрғын үйді пайдалануға қабылдағанға дейінгі, ал Бірыңғай оператордың кепілдігін алған және кейіннен кепілдік беру жағдайы туындаған жағдайда, Көппәтерлі тұрғын үй құрылысын аяқтау жөніндегі бірыңғай оператордың шығындарын толық өтегенге дейін үшінші тұлғалармен өзге де азаматтық-құқықтық мәмілелерінің нысанасы бола алмайды.»;

15) 21-бапта:

3-тармақ мынадай редакцияда жазылсын:

«3. Инжинирингтік компания тұрғын үй құрылысына үлестік қатысуды ұйымдастыру тәсіліне қарамастан, жергілікті атқарушы органға, сондай-ақ Бірыңғай операторға немесе екінші деңгейдегі банкке (тұрғын үй құрылысына үлестік қатысуды ұйымдастыру тәсіліне қарай) көппәтерлі тұрғын үй құрылысының барысын мониторингтеу нәтижелері туралы есепті уәкілетті орган бекіткен нысанға сәйкес ақпараттық жүйелер арқылы ай сайын ұсынуға міндетті.»;

4-тармақ мынадай редакцияда жазылсын:

«4. Инжинирингтік компанияның басшылары, құрылыс жобасы бойынша инжинирингтік қызметтер көрсету үшін ақшаның нысаналы пайдаланылуын бақылауды жүзеге асыратын аттестатталған сарапшылар мен мамандар Бірыңғай оператордың, құрылыс салушының, уәкілетті компанияның, осы құрылыс жобасының мердігерінің (бас мердігерінің) басшылығына қатысты үлестес болмауға тиіс.»;

6-тармақ мынадай редакцияда жазылсын:

«6. Аттестатталған сарапшыға:

1) егер аттестатталған сарапшы осы құрылыс жобасының жобалау-сметалық құжаттамасын әзірлеуге қатысса, инжинирингтік қызметтер көрсетуді жүзеге асыруға;

2) соңғы үш жыл ішінде құрылыс салушымен, уәкілетті компаниямен, Бірыңғай оператормен және үлескерлерді қоспағанда, тұрғын үй құрылысына үлестік қатысудың өзге де қатысушыларымен еңбек, қаржылық немесе өзге де тәуелді қатынастарда болуға тыйым салынады.»;

16) 25-бапта:

2-тармақ мынадай редакцияда жазылсын:

«2. Бірыңғай оператор негізгі міндеттерді орындау үшін мынадай функцияларды орындайды:

1) Бірыңғай оператордың кепілдігін алу тәсілімен құрылыс салушының және оның уәкілетті компаниясының тұрғын үй құрылысына үлестік қатысуды ұйымдастыру жөніндегі өтінімін қарайды;

2) кепілдік беру жағдайы басталған кезде көппәтерлі тұрғын үйдің құрылысын аяқтауға, оны пайдалануға қабылдауға және көппәтерлі тұрғын үйдегі үлестерді үлескерлерге беруге кепілдік береді;

3) инжинирингтік компанияның есептеріне талдау жүргізеді;

4) кепілдік жарналар есебінен кепілдік жағдайларын реттеуге арналған резервті қалыптастырады және басқарады;

5) Бірыңғай оператордың құзыретіне жататын мәселелер бойынша тұрғын үй құрылысына үлестік қатысуға қатысушылармен және жергілікті атқарушы органдармен өзара іс-қимыл жасайды;

5-1) үлестік тұрғын үй құрылысына қатысушыларға Мемлекеттік жоспарлау жүйесінің құжаттары шеңберінде құрылыс материалдарын сатып алудың ақпараттық жүйесінде құрылыс материалдарын (олар болған кезде) сатып алуды, сондай-ақ көппәтерлі тұрғын үй құрылысы үшін қажетті тауарлар мен жабдықтарды, оның ішінде арнайы экономикалық аймақ қатысушыларының сатып алуын жүзеге асыруға мүмкіндік береді;»;

17) 26-бапта:

2-тармақта:

3) тармақша мынадай редакцияда жазылсын:

«3) Қазақстан Республикасының азаматтық заңнамасына сәйкес құрылыстың барысын бақылауды, сәулет, қала құрылысы және құрылыс саласындағы мемлекеттік нормативтердің сақталуын, сондай-ақ
жобалау-сметалық құжаттамаға сәйкес ақшаның нысаналы пайдаланылуын қамтамасыз ету үшін тұрғын үй құрылысына үлестік қатысу саласында инжинирингтік қызмет көрсету үшін уәкілетті орган инжинирингтік компаниямен бекіткен тәртіпке сәйкес шарт жасасуға;»;

9) тармақшадағы «жүргізуге міндетті.» деген сөздер «жүргізуге;» деген сөзбен ауыстырылып, мынадай мазмұндағы 10) тармақшамен толықтырылсын:

«10) көппәтерлі тұрғын үй құрылысы объектілері бойынша интернет-ресурстарда ашық қолжетімділікте жарияланатын ақпаратқа Бірыңғай оператормен кепілдік беру туралы шарттың немесе жергілікті атқарушы органның үлескерлердің ақшасын тартуға арналған рұқсатының болуына талдауды ай сайын меншікті интернет-ресурсында жүргізілген талдау нәтижелерін одан әрі жариялай отырып, ашық ақпарат көздерінде жүргізуге міндетті.»;

18) 28-бапта:

5-тармақ мынадай редакцияда жазылсын:

«5. Капиталдың жеткіліктілік нормативін есептеу үшін Бірыңғай операторға қойылатын талаптар Қаржы нарығы мен қаржы ұйымдарын мемлекеттік реттеуді, бақылауды және қадағалауды жүзеге асыратын мемлекеттік органның нормативтік құқықтық актісінде белгіленеді.»;

6-тармақ алып тасталсын;

7-тармақ алып тасталсын;

8-тармақ алып тасталсын;

19) 30-бапта:

3-тармақ мынадай редакцияда жазылсын:

«3. Кепілдік беру туралы шарттың қолданылуы ішінде жобалау-сметалық құжаттаманың ведомстводан тыс кешенді сараптамасының нәтижелері бойынша құрылыс-монтаждау жұмыстары құнының он және одан да көп пайызға ұлғаюына байланысты жобалау құнының қымбаттауы кезінде, сондай-ақ жобалау құнының:

1. сыртқы инженерлік желілерді орнату құнына жобаның қымбаттауымен;
2. жобалау-сметалық құжаттамада көзделген материалдар мен жұмыстардың жалпы қымбаттауымен байланысты,

кепілдік жарнаның сомасы қайта қарауға жатады.»;

мынадай мазмұндағы 4-тармақпен толықтырылсын:

«4. Кепілдік беру туралы шарт мерзімінен бұрын бұзылған кезде Бірыңғай оператор уәкілетті компанияға кепілдік беру туралы шарт бойынша кепілдіктің қолданылу мерзімі есептеу күні өткенге бара-бар есептелетін шамаға тең кепілдік жарнасының бір бөлігін қайтарады.

Бұл ретте кепілдік беру туралы шарт тұрғын үй құрылысына үлестік қатысу және тұрғын үй құрылысына үлестік қатысу туралы шарт бойынша енгізілген ақша сомаларын үлескерлерге қайтару туралы барлық шарттар бұзылғаннан кейін ғана бұзылуы мүмкін.»;

20) 31-бапта:

1-тармақ мынадай редакцияда жазылсын:

«1. Құрылыс салушы мен уәкілетті компания үлескерлердің ақшасын тарту есебінен көппәтерлі тұрғын үй құрылысын жүзеге асыру үшін Бірыңғай оператордың ақпараттық жүйесі арқылы кепілдік беру туралы шарт жасасу туралы өтініммен Бірыңғай операторға жүгінеді. Өтінімді қарауды уәкілетті орган бекіткен және Бірыңғай оператордың интернет-ресурсында орналастырылған кепілдік беру туралы шарт жасасу үшін көппәтерлі тұрғын үй құрылысының жобасы бойынша құжаттарды қарау тәртібіне сәйкес Бірыңғай оператор жүзеге асырады.»;

2-тармақ алып тасталсын;

21) 32-бапта:

3-тармақ мынадай редакцияда жазылсын:

«3. Бірыңғай оператор мына негіздердің бірі немесе бірнешеуі бойынша кепілдік беру туралы шарт жасасудан бас тартуға міндетті:

1. құрылыс салушының, уәкілетті компанияның осы Заңда белгіленген талаптарға сәйкес келмеуі;
2. құрылыс салушының, уәкілетті компанияның осы баптың
5-тармағында көрсетілген шарттарды Бірыңғай оператормен уақтылы жасаспауы;

3) салық және бюджетке төленетін басқа да міндетті төлемдер бойынша өтінім берілген күнге 6 еселенген айлық есептік көрсеткіштен астам мөлшерде өтелмеген берешегінің болуы;

4) құрылыс салушыға, уәкілетті компанияға қатысты оңалту немесе банкроттық туралы іс жүргізуді қозғау туралы сот шешімдерінің болуы;

5) уәкілетті орган бекіткен тәртіппен көппәтерлі тұрғын үй құрылысының жобасы бойынша құжаттарды және/немесе құжаттардың толық емес жиынтығын тексеру нәтижелері бойынша жүргізеді.

6) уәкілетті орган бекіткен тәртіппен айқындалатын көппәтерлі тұрғын үй құрылысы жобасының теріс рентабельділігі жағдайында;

7) егер көппәтерлі тұрғын үй құрылысын жүзеге асыру кезінде құрылыс салушының, уәкілетті компанияның жобасы бойынша Бірыңғай оператордың кепілдігін алуға өтінім берген күнге дейін соңғы үш жылда Бірыңғай оператор кепілдік жағдайды жариялаған жағдайда;

8) кепілдік беру туралы шарт жасасу туралы шешім қабылдау Бірыңғай оператордың Қаржы нарығы мен қаржы ұйымдарын мемлекеттік реттеуді, бақылауды және қадағалауды жүзеге асыратын мемлекеттік органның нормативтік құқықтық актісінде белгіленген бір қарыз алушыға (қарыз алушылар тобына) k2 ең жоғары тәуекел коэффициентін бұзуына алып келуі мүмкін.»;

4-тармақ мынадай редакцияда жазылсын:

«4. Өтінімді қарау мерзімі құрылыс салушы мен уәкілетті компания кепілдік беру туралы шарт жасасу туралы өтініш берген күннен бастап жиырма жұмыс күнінен аспауға тиіс. Қаралатын өтінім бойынша ескертулер болған кезде Бірыңғай оператор ескертулерді жою үшін кемінде он жұмыс күні мерзімін бере отырып, тиісті құжаттарды пысықтауға жіберуге құқылы. Бұл ретте өтінімді қарау мерзімі уәкілетті компания Бірыңғай оператордың ескертулерін іс жүзінде түзеткен, бірақ он жұмыс күнінен аспайтын мерзімге тоқтатыла тұрады.

Құрылыс салушы мен уәкілетті компания кепілдік беру туралы шарт жасасу туралы Бірыңғай операторға қайта жүгіну құқығымен Бірыңғай оператор шешім қабылдағанға дейін өтінімді өз қалауы бойынша кері қайтарып алуға құқылы. Бұл ретте өтінімді қарау үшін комиссия қайтарылмайды.»;

22) 33-бапта:

3-тармақ мынадай редакцияда жазылсын:

«3. Қаржылық бағалау мыналарды:

1) қаржылық есептілікті талдау, уәкілетті компания мен құрылыс салушының қаржылық жағдайын сипаттайтын негізгі көрсеткіштерді есептеуді;

2) жобаны қаржыландыру көздерін талдауды;

3) көрсетілген сипаттамаларға сәйкес келетін қала, аудандар, сынып бөлінісінде көппәтерлі тұрғын үй құрылысының кемінде үш объектісіне салыстырмалы талдауды қамтитын уәкілетті компанияның баға саясатының барабарлығын бағалауды;

4) сәулет, қала құрылысы және құрылыс саласындағы мемлекеттік нормативтік құжаттарға сәйкес аяқталмаған объектіде орындалған жұмыстарды салыстыруды көздейді.

Актілер бойынша орындалған жұмыстарды объектідегі нақты орындалған жұмыстармен салыстыру жұмыстардың орындалған көлемдерін өлшегеннен және инжинирингтік компания зертханалық зерттеулерсіз монтаждалған конструкцияларды ақаулардың болуы тұрғысынан тексергеннен кейін жүргізіледі;

5) құрылысты аяқтау үшін қажетті жұмыстардың толықтығын бағалауды;

6) құрылыс бюджетінің (сметасының): құрылыс көлемі мен құнының негізділігін талдауды көздейді.»;

4-тармақ мынадай редакцияда жазылсын:

«4. Заң тұрғысынан бағалау және жоба бойынша құқықтық, бедел тәуекелдерінің болуын (болмауын) анықтау:

1) құрылыс салушы мен уәкілетті компанияның құқық белгілейтін құжаттарын шолу;

2) осы Заңның 35-бабына сәйкес сенімгерлік басқаруға беру болжанатын уәкілетті компанияның мүлкіне құқық белгілейтін құжаттарды талдау;

3) уәкілетті компания мен мердігердің (бас мердігердің) қажетті рұқсат құжаттарының болуы;

4) уәкілетті компанияның мердігермен (бас мердігермен) жасалған құрылыс мердігерлігі шартының негізгі ережелерін талдау;

5) заңды күшіне енген сот шешімдерінің және 6 АЕК-тен астам сомаға өндіріп алу туралы орындалмаған сот шешімдерінің болуы немесе болмауы.

6) салық және бюджетке төленетін басқа да міндетті төлемдер бойынша берешектің болуы (болмауы) туралы ресми танылған көздерден уәкілетті компания мен құрылыс салушы туралы ақпаратты зерделеу арқылы жүргізіледі.»;

23) 35-баптың 1-тармағы мынадай редакцияда жазылсын:

«1. Құрылыс салушы мен уәкілетті компанияның кепілдік беру туралы шарт бойынша міндеттемелерін орындауды қамтамасыз ету үшін Бірыңғай оператор уәкілетті компаниямен аяқталмаған құрылыс объектісімен жер учаскесінің кепіл шартын, сондай-ақ құрылыс салушымен Қазақстан Республикасының азаматтық заңнамасына сәйкес уәкілетті компанияның дауыс беретін акцияларының (жарғылық капиталға қатысу үлестерінің) кепіл шартын жасасады.

Бірыңғай оператордың кепілдік беру туралы шартына қол қойылғаннан кейін тараптардың құрылысы аяқталмаған объектімен жер учаскесін қайта кепілге беруге және/немесе кепілден босатуға байланысты қандай да бір
іс-әрекеттер жасауына жол берілмейді.»;

24) 38-баптың 1-тармағы мынадай редакцияда жазылсын:

«1. Бірыңғай оператор кепілдік беру жағдайының басталуы туралы шешім қабылданғаннан кейінгі келесі жұмыс күнінен кешіктірмей, мынадай
 іс-шараларды жүзеге асырады:

1) уәкілетті органды, жергілікті атқарушы органды және тұрғын үй құрылысына үлестік қатысуға қатысушыларды кепілдік беру жағдайының басталғаны туралы хабардар етеді;

2) қолданыстағы құрылыс мердігерлігі шартын бұзу және уәкілетті орган бекітетін тәртіппен Бірыңғай оператор сайлайтын басқа мердігермен (бас мердігермен) шарт жасасу арқылы мердігерді (бас мердігерді) ауыстыру туралы шешім қабылдайды;

3) құрылыс салушы мен уәкілетті компанияны уәкілетті компанияның дауыс беретін акцияларын (жарғылық капиталға қатысу үлестерін) сенімгерлік басқару шартының күшіне енгені туралы хабардар етеді;

4) уәкілетті компанияның басшылығын ауыстыру туралы шешім қабылданған жағдайда тағайындау туралы растайтын құжаттарды, сондай-ақ қолтаңба үлгілері бар құжаттарды, уәкілетті компанияның дауыс беретін акцияларын сенімгерлікпен басқару шартына сәйкес (жарғылық капиталға қатысу үлестерімен) екінші деңгейдегі банкте уәкілетті компанияның банктік шотын жүргізуге байланысты операцияларды жүргізу кезінде төлем құжаттарына қол қоюға уәкілетті адамдардың жеке басын куәландыратын құжаттардың көшірмелерін қоса бере отырып, екінші деңгейдегі банкті хабардар етеді;

5) көппәтерлі тұрғын үй құрылысын аяқтауды Бірыңғай оператордың ішкі құжаттарына сәйкес уәкілетті компанияға және/немесе үлескерлерге уәкілетті компанияның меншікті қаражаты жеткіліксіз болған кезде олардың ақылылығы, мерзімділігі және қайтарымдылығы шарттарында қаржыландыруды ұсыну жолымен Бірыңғай оператордың қаражаты есебінен қаржыландырады;

6) көппәтерлі тұрғын үй құрылысының аяқталу, оны пайдалануға қабылдау және үлескерлерге көппәтерлі тұрғын үйдегі үлестерін беру барысына одан әрі мониторингті жүзеге асырады.».

12. «Табиғи монополиялар туралы» 2018 жылғы 27 желтоқсандағы Қазақстан Республикасының Заңына:

1) 24-бапта:

4-тармақтың 3) тармақшасы мынадай редакцияда жазылсын:

«3) табиғи монополия субъектісінің техникалық шарттарды (техникалық шарттарға өзгерістер енгізуді) мемлекеттік қала құрылысы кадастрының автоматтандырылған ақпараттық жүйесі арқылы сәулет және қала құрылысы органына жіберуі;»;

5-тармақтың бірінші абзацы мынадай редакцияда жазылсын:

«5. Табиғи монополия субъектісінің желілеріне қосуға немесе реттеліп көрсетілетін қызметтің көлемін ұлғайтуға арналған техникалық шарттарды беруге өтінішті қабылдауды және оны қарау нәтижесін беруді Мемлекеттік корпорация «электрондық үкімет» веб-порталы немесе мемлекеттік қала құрылысы кадастрының автоматтандырылған ақпараттық жүйесі арқылы жүзеге асырады.»;

2) 26-бапта:

2-тармақтың 5) тармақшасы мынадай редакцияда жазылсын:

«5) тұтынушыларға мемлекеттік қала құрылысы кадастрының автоматтандырылған ақпараттық жүйесінде орнатылған цифрландырылған инженерлік желілер мен бос қуаттарды орналастыру және үнемі жаңарту арқылы реттеліп көрсетілетін қызметке қолжетімділіктің тең жағдайларын ұсынуға;».

### 2-бап.

1. Осы Заң 2023 жылғы 1 қаңтардан қолданысқа енгізілетін 1-баптың
5-тармағын қоспағанда, алғаш рет ресми жарияланған күнiнен бастап он күнтiзбелiк күн өткен соң қолданысқа енгiзiледi.

2. Сәулет, қала құрылысы және құрылыс саласындағы жобалау қызметін және құрылыс-монтаж жұмыстарын жүзеге асыратын лицензиаттар осы Заң қолданысқа енгізілген күннен бастап он екі айдың ішінде осы Заңның
1-бабының 27-тармағы 7) тармақшасының және 48-тармағының
[22) тармақшасы](http://10.61.42.188/kaz/docs/Z1100000461#z814) жиырма төртінші абзацының талаптарына сәйкес лицензияларын қайта ресімдеуге міндетті.

Лицензияны қайта ресімдеу, егер құрылыс мердігерлігі шарты осы Заңның 1-бабы 27-тармағының [7) тармақшасы](http://10.61.42.188/kaz/docs/Z1100000461#z461) және 48-тармағы
[22) тармақшасының](http://10.61.42.188/kaz/docs/Z1100000461#z814) жиырма төртінші абзацы қолданысқа енгізілгенге дейін жасалған болса, мұндай шарттың міндеттемелерді орындауға қатысты талаптарын өзгертуге алып келмейді.

**Қазақстан Республикасының**

 **Президенті**